25 Kes Positif COVID-19 Di Parlimen Mungkin Varian Delta

0

(Ketua Pengarah Kesihatan, Tan Sri Dr Noor Hisham Abdullah)

KHAMIS, 2 DISEMBER
 – Sebanyak 25 kes positif Covid-19 yang dikesan melalui saringan berkala di Parlimen berkemungkinan besar varian Delta.

Ketua Pengarah Kesihatan, Tan Sri Dr Noor Hisham Abdullah berkata, kesemua sampel dikesan melalui saringan menggunakan ujian PCR Genotyping Assay.

Menurutnya, bagi mengesahkan jenis varian ini, Institut Penyelidikan Perubatan (IMR) telah menjalankan jujukan genom dan masih menunggu keputusan penuh.

Artikel berkaitan

Ahli Parlimen langgar peraturan, berdepan penalti sehingga RM10,000

PSI sudah lalui semua pertimbangan teknikal – KM P.Pinang

Kawalan produk tembakau dijangka kuat kuasa tahun depan

Kelantan bubar DUN 22 Jun, beri laluan Pilihan Raya Negeri

Hujan Lebat Sebabkan Banjir Kilat Di Ampang

Kes yang dikenal pasti itu mempunyai kadar kebolehjangkitan dengan nilai ambang RT PCR antara 13.70 hingga 36.11.

Pasukan kesihatan dari Jabatan Kesihatan Wilayah Persekutuan Kuala Lumpur dan Putrajaya sedang melakukan siasatan dan pengesanan kontak rapat serta penilaian risiko bagi mengenal pasti punca jangkitan,” katanya dalam kenyataan pada Selasa.

Beliau berkata, sepanjang Dewan Rakyat bersidang bermula 27 Oktober lalu, sebanyak 84 kes positif Covid-19 direkodkan.

Malaysia mencatatkan sebanyak 5,439 kes baharu, meningkat berbanding jumlah kes yang dilaporkan semalam.
Angka itu membawa kepada jumlah keseluruhan kes sejak pandemik melebihi  2.6 juta kes.

Menurut data COVIDNOW, setakat semalam sebanyak 55 lagi kes kematian dilaporkan dengan angka kumulatifnya kini sebanyak 30,425.


73 Pelajar SBP Seri Puteri Positif COVID

0

Radzi hadir Sekolah Seri Puteri / sumber : twitter @Radzi Jidin)

KHAMIS, 2 DISEMBER
 – Seramai 73 pelajar dan dua guru di Sekolah Seri Puteri Cyberjaya disahkan positif covid-19.

Menteri kanan Pendidikan, Datuk Doktor Radzi Jidin berkata daripada jumlah itu seramai 65 pelajar telah dipindahkan ke Pusat Kuarantin dan Rawatan Covid-19 di Taman Ekspo Pertanian Malaysia (MAEPS) Serdang.

Datuk DR Radzi Jidin, Menteri Kanan Pendidikan berkata :

Artikel berkaitan

Tindakan Kerajaan Kedah adalah Betul- Peguam

Tiada Tanda Perhimpunan Berlaku Setakat Ini

Jangan usik perasan orang Melayu – Ahmad Zahid

Masyarakat Perlu Tolak, Kandungan Promosi Identiti Songsang

Pengampunan diraja: UMNO masih perlukan Najib

“….. maka pihak pkd telah adakan saringan kontak rapat kepada lebih 200 orang murid pada hari ini. 65 orang daripada positif, 65 dibawa ke maeps untuk pemantauan…”

Radzi berkata demikian selepas mengadakan tinjauan di sekolah itu semalam bagi meninjau situasi semasa.

Terdahulu, tular di media sosial mengenai jangkitan covid-19 dalam kalangan pelajar sekolah berkenaan dan menimbulkan kegusaran ibu bapa.

Ibu bapa pelajar kemudian membuat desakan agar ujian saringan terhadap pelajar dilakukan segera agar pelajar yang negatif boleh dibawa pulang, namun pelajar yang menjadi kontak rapat perlu dikuarantin.


DPMM Gesa Kerajaan Cari Jalan Terbaik Bantu Rakyat

0

(Presiden DPMM, Abdul Halim Husin / sumber : Utusan)

KHAMIS, 2 DISEMBER
 – Pakej Perlindungan Rakyat dan Pemulihan Ekonomi (PEMULIH) bernilai RM150 bilion yang masih belum mampu mengekang impak PKP memberi petanda banyak lagi yang masih perlu dilakukan oleh kerajaan.

Dewan Perniagaan Melayu Malaysia (DPMM) menggesa kerajaan dan agensi di bawahnya mencari jalan terbaik membantu rakyat bukan sahaja dari aspek melonggarkan syarat berbentuk fiskal semata-mata. Tetapi memastikan juga penguatkuasaan yang lebih telus dan tuntas agar tidak ada pihak yang cuba menangguk di air keruh.

Menurut Presiden DPMM, Abdul Halim Husin, Bantuan Sara Hidup (BSH) perlu diberikan sebanyak RM1,200 sebulan untuk tempoh 6 bulan kepada mereka yang mempunyai pendapatan RM5,000 dan kebawah. Katanya, bantuan ini seharunya dapat dinikmati bersama oleh sektor ekonomi informal termasuk pertanian dan lain-lain.

Artikel berkaitan

National Task Force bubar, Op Benteng ditamatkan

BN-PH tawar 5 perkara jika tawan Kedah

Amirudin pegang 5 portfolio utama, Selangor umum senarai 11 EXCO

Jemaah diingatkan tidak salah guna visa pelancong, umrah untuk tunai haji

Perpaduan Negara Tidak Akan Tercapai Selagi Bahasa Melayu Tidak Dikuasai

Selain itu, semua bentuk premis, termasuklah premis perniagaan yang menerima manfaat moratorium hendaklah membenarkan penangguhan bayaran sewa kepada penyewa, dan tidak membenarkan tindakan pengusiran atau pengisytiharan muflis sekurang-kurangnya sehingga 6 bulan selepas tempoh moratorium berakhir.

Abdul Halim turut menyarankan Pembekuan pembayaran atau pengecualian bayaran caj utiliti, SSM dan KWSP selama 6 bulan untuk sektor PMKS, serta tawaran rebat oleh operator telekomunikasi untuk untuk panggilan serta penggunaan internet tanpa wayar.

Tambahnya, Bank Negara perlu memainkan peranan dengan memastikan KPI atau skala pematuhan yang berlainan khusus bagi menangani suasana ekonomi yang getir, atau ketika fasa pemulihan berkuatkuasa dengan melonggarkan syarat-syarat kewangan.

Menyediakan dana pusingan untuk pemulihan serta pembangunan PMKS Bumiputera yang akan dikendalikan secara bersama oleh Kementerian Kewangan (melalui TERAJU) dan NGO-NGO Ekonomi Bumiputera bagi menangani krisis ekonomi.


iGuru Saran Ambil Langkah Berjaga-Jaga, Tidak Abai SOP Di Sekolah

0

(Presiden Ikatan Guru-Guru Muslim Malaysia (iGuru), Ustaz Mohd Azizee Hasan / sumber : Malaysiakini)

KHAMIS, 2 DISEMBER
 – Susana persekitaran pembelajaran di sekolah perlu dipastikan selamat selain mengambil langkah berjaga-jaga termasuk kerap melakukan ujian saringan Covid-19 di sekolah.

Demikian pandangan Presiden Ikatan Guru-Guru Muslim Malaysia (iGuru), Ustaz Mohd Azizee Hasan berhubung isu 73 pelajar dan dua guru di Sekolah Seri Puteri Cyberjaya yang disahkan positif covid-19.

Ustaz Mohd Azizee Hasan, Presiden Ikatan Guru-Guru Muslim Malaysia (iGuru) berkata :

Artikel berkaitan

Pengampunan diraja: UMNO masih perlukan Najib

Filem `Mentega Terbang’ tiada dalam rekod penapisan LPF

Tanpa Arahan Pm, Azam Baki Undur Diri Atau Berehat – Penganalisis

Anwar sah Perdana Menteri ke-10 Malaysia

JPJ rugi RM14.38 juta cetak kad lesen memandu

“Apa yang penting sekarang ni ialah semua pihak khususnya pengurusan sekolah guru, murid perlu ikut dan patuh SOP yang ditetapkan oleh KPM dan KKM jadi kecuaian dan abai dalam mematuhi SOP yang ditetapkan ini akan mengundang dan mendedahkan kepada jangkitan covid 19. Berkaitan adakah wajar sekolah ini ditutup atau tidak bergantung pada nasihat pejabat kesihatan daerah dalam hal ini apa perkara paling penting sekali ujian saringan perlu kerap dilakukan kepada warga pendidik dan juga pelajar-pelajar untuk mengesan jangkitan sekiranya berlaku dan boleh ambil tindakan segera bagi membendung jangkitan covid-19.”

Menurut Ustaz Azizi, sekiranya sekolah berkenaan diarahkan tutup oleh pihak berkuasa, guru-guru perlu memastikan sesi pembelajaran terus dijalankan supaya para pelajar tidak keciciran dalam pendidikan.

Katanya, pelbagai kaedah boleh dilakukan termasuklah melaksanakan Pelaksanaan Pengajaran Dan Pembelajaran Di Rumah (Pdpr) mahupun memberi tugasan kepada pelajar.

“Kelas mungkin dijalankan secara pdpr ataupun mungkin autonomi diberikan kepada sekolah memastikan pelajar-pelajar meneruskan pembelajaran samada sekolah memberikan tugas atau kerja projek kepada pelajar-pelajar supaya proses pembelajaran itu dapat diteruskan dengan apa cara mekanisme yang sesuai yang penting pelajar dapat belajar jadi saya fikir dalam hal ini lebih belajar kepada pdpr sekolah boleh tahu tentang kaedah yang sesuai bagi memastikan pelajar dapat mengukit pembelajaran dengan cara yang terbaik dan selamat.”


Kenaikan Harga Sayur Sehingga 100 Peratus, Namun Dijangka Bersifat Sementara

0

(Mohd. Ridzuan Ab. Ghapar / sumber : satuberita)

KHAMIS, 2 DISEMBER
 – Kementerian Perdagangan Dalam Negeri dan Hal Ehwal Pengguna (KPDNHEP) Pulau Pinang mengesan kenaikan harga sayuran sehingga 100 peratus pada minggu ke-5 November.

Pengarahnya, Mohd. Ridzuan Ab. Ghapar berkata, antara sayuran yang dikesan mengalami kenaikan adalah kacang buncis, kailan, sawi dan terung bulat.
Bagaimanapun kenaikan tersebut dijangka bersifat sementara .

Jelasnya, kenaikan dipengaruhi beberapa faktor antaranya faktor iklim, masalah banjir di Cameron Highlands, dan peningkatan kos bahan pertanian.

Artikel berkaitan

Puspakom tidak lagi monopoli pemeriksaan kenderaan

Khidmat ATM, terminal layan diri, Maybank2U – Maybank tergendala Sabtu, Ahad ini

Annuar Musa antara 10 bekas pemimpin UMNO isi borang sertai PAS

Lantikan Pengerusi MARA bertentangan pendirian PH – Khairy

Sindiket curi kereta seludup ke negara jiran tumpas

Berdasarkan julatnya,  ada beberapa kenaikan sehingga paling tinggi 100 peratus, ini minggu ke minggu mungkin harga akan berubah, bergantung kepada bekalan.

Mohd Ridzuan berkata, bagaimanapun, terdapat juga harga sayuran mengalami penurunan harga antaranya adalah tomato (43 peratus), brokoli (27.7 peratus) dan limau kasturi (31.5 peratus).

Mohd Ridzuan berkata demikian pada sidang media selepas melakukan walkabout di Pasar Awam Bayan Baru dan Pasaraya Sunshine, di Pulau Pinang Hari ini.

Dalam pada itu, KPDNHEP Pulau Pinang juga kata Mohd Ridzuan sudah melakukan libat urus bersama Kementerian Pertanian bagi mengenalpasti punca sebenar kenaikan harga sayuran di negeri ini.

Sementara itu, Mohd Ridzuan berkata, KPDNHEP turut melaksanakan Ops Menu bermula 6 November sehingga 31 Disember depan bagi menangani isu manipulasi harga oleh pengusaha restoran dan kedai makan.


Kerajaan Bazir Ratusan Juta Ringgit Untuk Sekolah Vernakular

0

(Presiden MCA, Datuk Seri Wee Ka Siong)

KHAMIS, 2 DISEMBER
 – Satu fakta pahit yang perlu ditelan oleh rakyat Malaysia ialah, sejak merdeka hingga sekarang, kerajaan telah membazirkan ratusan juta ringgit untuk membiayai sekolah vernakular.

Setakat tahun 2020, lebih 800 SJKC telah menerima separuh bantuan kerajaan dan lebih 400 lagi mendapat bantuan penuh kerajaan.
Perkara ini dimaklumkan sendiri oleh Presiden MCA, Datuk Seri Wee Ka Siong.

Ini adalah fakta yang diperlu disedari oleh rakyat Malaysia. Kerajaan berbelanja besar untuk sekolah vernakular yang kini sedang dipersoalkan keabsahannya di mahkamah.

Artikel berkaitan

AUKU dijangka dipinda hujung tahun ini

Institusi Perundangan : Tidak boleh ada keistimewaan antara ahli politik dengan rakyat

Agong Perkenan 3 Akta Diluluskan Pada Mesyuarat Pertama Parlimen

Banjir kilat dijangka landa enam negeri dalam tempoh 24 jam

Majlis akad nikah di masjid, surau dibenarkan di Selangor

Selain itu, dalam pembentangan Bajet 2022 baru-baru ini, kerajaan juga telah menambah peruntukan untuk sekolah vernakular kepada 120 juta berbanding 104 juta dalam Bajet 2021.

Untuk rekod, 23 November lepas adalah hari pendengaran kes mencabar keabsahan dan kedudukan sekolah vernakular di sisi Perlembagaan Persekutuan yang diketuai NGO Ikatan Muslimin Malaysia (ISMA), GPMS, MAPPIM dan Gapena.

Prosiding telah berjalan selama beberapa hari bagi mendengar hujahan dan keputusan akan diumumkan pada 29 Disember nanti.

Antara hujah yang dikemukakan ialah kewujudan sekolah-sekolah jenis kebangsaan Cina dan Tamil adalah bercanggah dengan Perkara-Perkara 5, 8, 10, 11 dan 12 Perlembagaan Persekutuan.


Mampukah Ijazah Menjamin Peluang Pekerjaan

0

(Wartawan TV Pertiwi berada di perkarangan Kolej Universiti Islam Antarabangsa Selangor (KUIS))

Oleh Ruszaini Ruslan, Wartawan TV Pertiwi.

KHAMIS, 2 DISEMBER
 – Memetik Kenyataan Media Statistik Siswazah 2020 yang dikeluarkan Jabatan Perangkaan Malaysia pada 27 Julai yang l
alu.
Kadar pengangguran di kalangan siswazah meningkat ketara sebanyak 37.2 ribu orang pada tahun 2020.

Ini susulan persekitaran ekonomi yang kurang memberangsangkan pada tahun tersebut memberi kesan kepada pasaran buruh, dan lepasan institusi pengajian tinggi juga tidak terkecuali.

Artikel berkaitan

Razarudin Husain dilantik Ketua Polis Negara baharu

Tengku Maimun patut tarik diri dengar rayuan akhir kes SRC Najib

Petisyen rayuan Najib tidak dibincang Lembaga Pengampunan

Hospital Tuanku Ja’afar tubuh jawatankuasa siasat dakwaan cuai

Kumpulan pertama jemaah haji selamat pulang ke tanah air

Hari ini saya menghadiri Majlis Konvokesyen di sebuah institusi pengajian di Selangor, dan rata-rata graduan yang ditemui sudah berjaya mendapatkan pekerjaan sementara menunggu tempoh majlis konvokesyen yang tertangguh kira-kira 2 tahun akibat pandemik Covid-19.

Bagaimanapun, pengalaman mereka untuk memasarkan diri mereka dalam industri adalah berbeza-beza.

Imran Hamli, Graduan Ijazah Sarjana Muda TESL dengan Multimedia berkata :

“macam kami di bidang perguruan, kami tak ada masalah sangat untuk mencari pekerjaan
…..senanglah untuk kami graduan pendidikan untuk mencari pekerjaan”

Zalikha Nordin, Graduan Ijazah Sarjana Muda Multimedia Kreatif (Interaktif Media),
“secara jujurnya memang saya boleh katakana agak susah
…..saya kira mungkin sekarang ni terlalu ramai graduan terlalu banyak persaingan”

Meskipun berjaya mendapatkan pekerjaan, namun mereka tidak menafikan masih ada rakan-rakan seperjuangan mereka yang masih bergelut untuk mencari pekerjaan. Malah ada yang terpaksa bekerja selain dari bidang yang dipelajari.

Iqbal Baharin, Graduan Diploma Sains Komputer berkata,
“kalau lari bidang tu ada
…..ada yang tengah mencari kerja, itupun ada jugak”

Aiman Zulkifli, Graduan Diploma Multimedia berkata,
“tapi bagi saya kalau mereka ingin melanjutkan pelajaran, tak rugi pun sebab itu adalah ilmu
…..takde masalah pun kalau nak melanjutkan pelajaran”

Dalam pada itu menurut seorang graduan yang menerima Anugerah Kepimpinan Siswa, para mahasiswa seharusnya tidak hanya bergantung pada silibus pengajian semata-mata.

Program-program kendalian mahasiswa di institusi juga adalah berbaloi untuk disertai dan merupakan nilai tambah yang baik bagi meningkatkan kebolehpasaran graduan

Iqbal Haziq A Hanif, Graduan Ijazah Sarjana Muda Kewangan Islam (Perbankan) berkata :

“kalau boleh jangan tumpukan pada pelajaran sahaja
…..aktiviti juga penting untuk kita tingkatkan kemahiran kita dekat luar sana nanti”

Tidak dinafikan lambakan para graduan menjadikan persaingan semakin sengit, apatah lagi dikala negara dilanda pandemik Covid-19, ribuan rakyat yang hilang pekerjaan menambahkan persaingan dalam pasaran buruh.

Namun, dengan usaha dan kreativiti, peluang baharu untuk menjana pendapatan sentiasa ada.

SILA TONTON DI
SINI


Penguasaan Bahasa Melayu Tonggak Perpaduan Negara

0

(Presiden Ikatan Guru-guru Muslim Malaysia (iGuru), Ustaz Azizee Hasan)

KHAMIS, 2 DISEMBER
 – Agensi kerajaan, syarikat berkaitan kerajaan GLC dan swasta perlu lebih mengutamakan penggunaan Bahasa Melayu berbanding Bahasa Inggeris.

Presiden Ikatan Guru-guru Muslim Malaysia (iGuru), Ustaz Azizee Hasan berkata, penggunaan Bahasa Melayu perlu dimartabatkan bermula dari peringkat sekolah.

Justeru katanya, Menteri Pendidikan perlu mempertegaskan penggunaan Bahasa Melayu sebagai Bahasa pengantar pembelajaran bukan sahaja di sekolah aliran kebangsaan tetapi juga di sekolah vernakular.

Artikel berkaitan

Keputusan sewajarnya ialah Najib dibebas dan dilepaskan – Hakim Besar Sabah & Sarawak

Kerajaan setuju anak lahir di luar negara dapat warganegara

Kenapa Anwar tak arah polis, SPRM siasat Zahid isu LCS?

Perdana Menteri Perlu Campur Tangan Jaga Reputasi SPRM

BILIK GERAKAN PN DI TELOK MAS DITUTUP KERANA COVID-19, DIKOMPAUN RM10,000

Azizee Hasan sebagai Presiden Ikatan Guru-Guru Muslim Malaysia (i-Guru) berkata :

“…kita kena junjung apa yang termaktub dalam perlembagaan yang meletakkan Bahasa Melayu sebagai Bahasa kebangsaan dan disini peranan semua pihak tidak kira ahli politik mahupun panjawat awam untuk memastikan perkara 152 dimartabatkan. Peranan dewan Bahasa untuk menyuburkan Bahasa melayu untuk mengangkat ia sebagai Bahasa rasmi bukan sahaja digunakan dalam agensi kerajaan tapi diperluaskan kepada pihak berkuasa tempatan dan juga penggunaan signboard mesti ditekankan penggunaan Bahasa Melayu…”

Beliau berkata demikian ketika diminta mengulas mengenai penguasaan Bahasa Melayu yang dilihat semakin lemah dalam kalangan masyarakat di Malaysia.

Dalam pada itu, mengulas mengenai Pelan Perpaduan Negara yang dilancarkan oleh Perdana Menteri, Datuk Seri Ismail Sabri baru-baru ini,
Azizee berkata tidak akan mencapai matlamat jika hanya sekadar melaksanakan program, tetapi tidak menyelesaikan perkara asas yang menjadi tunjang utama.

“…kita terpisah perpaduan disebabkan oleh terpisahnya sistem pendidikan kita hari ini. Satu pendidikan sekular satu pendidikan vernakular. Ini memberi kesan ke arah mewujudkan perpaduan. Walau apapun dasar yang diwujudkan oleh kerajaan samaada satu malaysia sekalipun keberkesanan bergantung kepada komitmen dan iltizam semua pihak menjayakan kalau sekadar slogan tapi tidak diterjemahkan dalam bentuk praktikal ini menyebabkan kegagalan setiap perancangan atau dasar yang dilaksanakan oleh kerajaan…”

Mengulas lanjut Ustaz Azizee berkata, kerajaan berperanan dalam menyakinkan rakyat Malaysia bahawa pelaksanaan dasar ini adalah satu langkah ke hadapan untuk mewujudkan perpaduan.

Katanya, apa sahaja dasar yang dilaksanakan termasuk ‘Keluarga Malaysia, perlulah berpaksikan pada agenda negara dan bukannya agenda politik semata-semata.


Sokongan Suami Bawa Kejayaan Isteri

0

(Majlis Istiadat Konvokesyen KUIS kali ke-23 diadakan bermula 1 Disember 2021/ sumber : TV Pertiwi)

KHAMIS, 2 DISEMBER
 – Pemimpin keluarga yang baik pasti tidak akan merasa tergugat dengan kemajuan sang isteri, apatah lagi menyekat minat dan peluang isteri untuk menyambung pengajian ke peringkat lebih tinggi.

Itu salah satu faktor kejayaan kepada dua graduan Kolej Universiti Islam Selangor (KUIS), yang menerima ijazah kedoktoran dan anugerah khas di Majlis Konvokesyen institut itu hari ini.

Sekilas pandang tiada siapa menduga disebalik jubah konvokesyen yang disarung, graduan Ijazah Sarjana Muda Dakwah dan Pengurusan Sumber Manusia ini rupanya sedang menantikan kelahiran bayinya.

(Siti Zahidah Mu’al, Anugerah Datuk Menteri Besar Selangor / sumber : TV Pertiwi)

Siti Zahidah Mu’al yang juga menerima anugerah Datuk Menteri Besar Selangor dalam konvokesyen kali ini berkata sokongan dan kefahaman suaminya adalah salah satu faktor kejayaannya hari ini.

Siti Zahidah Mu’al berkata,
“ok bagi saya kita sendiri apa yang kita nak, kita mesti bertanggungjawab
….insyaAllah mereka akan faham”

(DR Suriani Sudi. Ijazah doktor falsafah Islamiyyat / sumber : TV Pertiwi)

Perkara sama dialami oleh Doktor Suriani Sudi. Ijazah doktor falsafah Islamiyyat yang diterima hari ini tidak mungkin dicapai jika suaminya tidak mendorongnya untuk menyambung pengajian ke peringkat ijazah sarjana di Universiti Malaya.

Walaupun pengajian nya sedikit kadangkala memberi kesan kepada urusan rumahtangga nya, galakan suami terhadap minatnya itu tidak pernah berkurang

Suriani Sudi berkata
,
“perlu belajar, menulis, buat kajian. Sebab phd dia lain sikit
… itu harapan saya kepada wanita-wanita di luar sana.”

Dalam pada itu, kejayaan seorang lagi graduan yang menerima Anugerah Kepimpinan Siswa hari ini sangat bermakna baginya, apabila isterinya yang sedang mengandung 8 bulan juga bakal bergraduasi dalam sidang yang berlainan.

Selain itu, antara anugerah-anugerah lain dalam konvokesyen ini termasuklah Anugerah Diraja Duli Yang Maha Mulia Sultan Selangor, Anugerah EXCO Kerajaan Negeri Selangor, Anugerah Rektor, dan Anugerah Kepimpinan Siswi.

SILA TONTON DI
SINI


Tiada Waran Tangkap Buat Rosmah

0

(Datin Seri Rosmah Mansor / sumber : FMT)

KHAMIS, 2 DISEMBER
 – Tiada waran tangkap dikeluarkan oleh mahkamah bagi menahan Datin Seri Rosmah Mansor selepas beliau gagal menghadiri prosiding rayuan hari ini.

Bagaimanapun Rosmah diperintahkan oleh tiga hakim panel diketuai Datuk Hanipah Fari-kullah, Datuk M Gunalan dan Datuk Hashim Hamzah untuk hadir ke mahkamah pada Isnin ini bagi mengikuti prosiding rayuan.

Hanipah berkata panel membuat keputusan untuk memberi budi bicara bagi Rosmah kerana tidak pernah gagal menghadirkan diri dalam prosiding sebelum ini.

Artikel berkaitan

Varian Deltacron Gabungan Antara Delta Dan Omicron

Viu hentikan tayangan Filem Mentega Terbang

Kerja kilang, E-hailing pekerjaan diminati 300,000 pelajar lepasan SPM

KDN buka 25 jam sehari, SPRM bebas siasat

Esok, Keputusan Kes Keabsahan Vernakular

Rosmah membuat permohonan rayuan terhadap keputusan mahkamah tinggi yang menolak permohonan untuk membatalkan perbicaraan kes rasuahnya.

Kes berkenaan membabitkan projek tenaga solar dan menggugurkan Datuk Seri Gopal Sri Ram daripada mengetuai pendakwaan dalam kes terbabit.

Sebelum ini, peguam Rosmah, Datuk Jagjit Sing yang mewakilkan Rosmah memaklumkan anak guamnya masih berada di Singapura.

Mahkamah Tinggi sebelum ini memberi kebenaran kepada Rosmah ke Singapura bagi melawat anak perempuanya dari 22 oktober sehingga 21 november 2021.


Barang Naik Harga, Sampai Bila?

0

(Foto hiasan / sumber : mykmu.net)

JUMAAT, 3 DISEMBER
 –  Kegusaran orang ramai terhadap kenaikan harga barang ketika ini juga meningkat. Ramai yang ingin mengambil peluang bagi jualan hujung tahun rata-ratanya akan memberikan potongan harga tertentu.

Namun harapan harga promosi itu bakal meleset, kerana pelbagai produk dan barangan mencatatkan kenaikan harga terutama pada November dan Disember ini.

Sejak bulan September tahun ini kenaikan harga barang sudah terasa apabila harga ayam secara mendadak dijual pada harga RM10.30 sekilogram daripada RM6.90 hingga 8.89 sekilogram.

Artikel berkaitan

Muhyiddin wajar letak jawatan demi kebaikan BERSATU, PN – Azmi Hassan

Ismail Sabri nafi perbelanjaan RM620 bilion tidak direkodkan

Anwar jumpa Erdogan zahir solidariti kepada Turkiye

‘Bila saya jadi PM, saya tak mahu zalim, nafikan hak rakyat…’- Anwar

Penggunaan Penuh Ruang Solat Masjid Di Selangor Dibenarkan

Kenaikan harga ayam ini diiringi kenaikan harga telur ayam sehingga RM3 ringgit sepapan.

(Harga kenaikan sayur / sumber : TV Pertiwi)

Lebih mengejutkan apabila sayur-sayuran yang juga makanan asasi naik mendadak sehingga 200 peratus antaranya Kubis Bunga, Sawi Pendek, Brokolo, kacang buncis dan cili merah.

Bukan sahaja ayam dan sayur, terbaru kenaikan harga juga dicadangkan pembuat produk Gardenia yang sepatutnya bermula semalam.

Dalam masa yang sama terdapat syarikat bekalan ais yang menaikkan harga sehingga RM0.50 sen sebungkus. Perkara itu mendapat perhatian Perdana Menteri Datuk Seri Ismail Sabri Yaakob yang akhirnya menegaskan tiada sebab harga ais perlu naik.

Kenaikan harga barang mentah memberi kesan kepada peniaga sehingga beberapa peniaga turut menaikkan harga makanan seperti harga burger berikutan harga patii daging dan ayam meningkat dari RM4.90 ke RM5.50 bagi setiap pek manakala harga marjerin naik dari RM5.50 ke RM7.80.

Selain makanan, harga bahan binaan turut mengalami peningkatan seperti besi dan simen konkrit sehingga 48 peratus.

Begitu juga yang berlaku terhadap alat ganti kenderaan yang naik hingga 60 peratus ekoran masalah bekalan dan peningkatan kos pengangkutan.

Kenaikan harga barang terus menjadi polemik dalam negara.


Harga Racun Naik Sehingga 199 Peratus

0

(Foto hiasan / sumber : vision)

JUMAAT, 3 DISEMBER
 –  barangan makanan harian dan sayur-sayuran harga racun serangga juga mengalami peningkatan sehingga 199 peratus, iaitu daripada RM66 kepada RM197. 50 sen diikuti harga racun kulat naik 20.77 peratus dan racun siput hampir 20 peratus,

Peningkatan harga racun rumpai itu dijelaskan oleh Menteri Pertanian dan Industri Makanan, Datuk Seri Dr Ronald Kiandee di parlimen.

Bagaimanapun katanya, kenaikan harga itu di luar kawalan pihaknya berikutan peningkatan harga pasaran dunia, sekali gus memberi kesan langsung kepada pengeluaran ditanggung petani.

Artikel berkaitan

Cetak nama Allah pada rekaan fesyen, gerakan terancang hina Islam

Sudah Beritahu PM, Segera Adakan Pilihan Raya Umum – Tok Mat

Ramadan : rakyat dinasihat jangan membazir makanan – Agong

Surat terbuka untuk Khairul Aming

Peningkatan Harga Ais 50 Sen

Datuk Seri DR Ronald Kiandee sebagai Menteri Pertanian dan Industri Makanan berkata :

“Memang benar kenaikan yang ketara dan real yang berlaku disebabkan harga pasaran dunia di laur kawalan MAFI….melalui baja kimia kepada  kepada baja organik.”

katanya antara langkah dan inisiatif tersebut adalah menggalakkan penggunaan sisa bahan pertanian seperti baja organik dan jerami padi serta penggunaan cacing sebagai agen kompos sisa pertanian.

Beliau berkata demikian menjawab soalan tambahan Datuk Seri Abdul Azeez Abdul Rahim (BN Baling) mengenai langkah alternatif mengurangkan dan usaha jangka panjang menghapuskan penggunaan racun sintetik tanpa menjejaskan produktiviti, malah hasil pengeluaran dapat ditingkatkan.


Kerajaan Rasmi Program Jualan Keluarga

0

(Perdana Menteri melancarkan Program Jualan Keluarga Malaysia / sumber : sinar harian)

JUMAAT, 3 DISEMBER
 – Sementara itu, semalam Perdana Menteri melancarkan Program Jualan Keluarga Malaysia (JKM) dengan strategi serampang dua mata iaitu membasmi peranan orang tengah dan menawarkan barangan pada harga subsidi demi manfaat rakyat.

Dilaporkan lebih 50 jenis barangan keperluan asas termasuk produk pertanian dan hasil laut bakal ditawarkan pada harga 15 hingga 20 peratus lebih murah.

Jualan Keluarga Malaysia dilaksanakan di lokasi terpilih dan kekerapannya akan ditambah mengikut kesesuaian dari semasa ke semasa, berbanding perancangan asal dua kali sebulan.

Artikel berkaitan

Bonus kakitangan awam tidak kena cukai

Hadi jumpa Mahathir, sokong Proklamasi Orang Melayu

Kestabilan politik dorong pelabur Arab Saudi ke Malaysia

Nombor plat FF 1 bernilai RM1.2 juta milik Sultan Ibrahim

Johari pertahan keputusan lantik anak jadi pegawai khas Parlimen

Program cetusan KPDNHEP itu diadakan dengan kerjasama Kementerian Pertanian dan Industri Makanan (MAFI), Lembaga Pemasaran Pertanian Persekutuan (FAMA), Lembaga Kemajuan Ikan Malaysia (LKIM), Persatuan Nelayan Kebangsaan (NEKMAT) dan Pertubuhan Peladang Kebangsaan (NAFAS).

Menteri Perdagangan Dalam Negeri dan Hal Ehwal Pengguna, Datuk Seri Alexander Nanta Linggi berkata, JKM akan diadakan di banyak lokasi sehingga harga barangan keperluan asas di pasaran kembali stabil.

Namun, mampukah langkah ini iaitu Jualan Keluarga Malaysia menyelesaikan isu kenaikan harga barang atau setidak-tidaknya mengurangkan bebanan yang terpaksa dihadapi oleh semua rakyat Malaysia.


Kes Pertama Varian Berbahaya Omicron Dikesan Di Malaysia

0

(Menteri Kesihatan, Khairy Jamaluddin)

JUMAAT, 3 DISEMBER
 – Varian yang dibimbangi, Omicron telah memasuki negara. Penemuan itu disahkan Menteri Kesihatan, Khairy Jamaluddin, pada sidang media hari ini.

Katanya, ia membabitkan seorang pelajar bukan warganegara yang mempunyai rekod perjalanan dari Afrika Selatan.

Beliau berkata pelajar sebuah universiti swasta di Ipoh berusia 19 tahun itu, tiba dari Afrika Selatan melalui Singapura pada 19 November lalu dan menjalani ujian Rt PCR setibanya di KLIA.

Artikel berkaitan

Hotel Pertama Bertaraf Lima Bintang Adakan Solat Jumaat

Dadah, pornografi punca sumbang mahram tinggi di Kelantan

Tun M dakwa ada pihak sedang bersihkan imej Ahmad Zahid

APM Johor siap siaga amaran hujan berterusan tahap bahaya

Kerajaan komited tingkatkan kualiti perkhidmatan air dan pembetungan negara

Khairy Jamaluddin sebagai Menteri Kesihatan berkata :

“Hasil daripada ujian PCR…. Dan tidak membenarkan waeganegara daripada negara tertentu masuk.

Tambahnya, susulan ujian itu, pelajar terbabit diperintah menjalani pengawasan dan pemerhatian mengikut Seksyen 15, Akta Pencegahan dan Pengawalan Penyakit Berjangkit (Akta 342) dan menjalani kuarantin wajib di penginapan yang disediakan oleh pihak universiti di Ipoh.


Langkah Kekang Penularan COVID-19 Di Peringkat Sekolah

0

(Pakar Kesihatan Awam Fakulti Perubatan Dan Sains Kesihatan UPM, Profesor Madya Dr Malina Osman.)

JUMAAT, 3 DISEMBER
 – Penularan wabak Covid-19 di kalangan para pelajar sudah pasti memberi kebimbangan kepada ibu bapa khususnya.

Malah, varian Omicron yang dipercayai sangat bahaya sudah dikesan di Malaysia.

Bagi mendapatkan pandangan lanjut kita terus bersama Pakar Kesihatan Awam Fakulti Perubatan Dan Sains Kesihatan UPM, Profesor Madya Dr Malina Osman. Assalamualaikum Dr.

Artikel berkaitan

Pemborong Ayam Dikenakan Siasatan

Ahli Parlimen, ADUN sepatutnya dilarang pegang jawatan dalam GLC

Kapal LCS dijangka beroperasi penuh tahun 2026

Selamat tinggal UMNO – Tun Abdul Hamid

Gaji penjawat awam bakal dinilai semula

Soalan 1 – Sesi persekolahan sekarang telah dibuka selepas satu jangka masa panjang ditutup berikutan PKP dan pelajar terpaksa melalui proses PDPR. Namun, pembukaan sekolah memberi impak kepada penukaran wabak Covid-19 di kalangan pelajar dan guru. Bagaimana pandangan Dr adakah wajar sekolah yang mempunyai kes Covid-19 ditutup?

Soalan 2 – Dalam kes sekolah berkenaan, apakah ada kelemahan menyebabkan guru terlepas pemeriksaan kesihatan atau sebagainya. Dan langkah proaktif pindahkan pelajar ke maeps adalah yang terbaik?

Soalan 3 – Menyentuh berkenaan Varian Omicron, sebentar tadi Menteri Kesihatan memaklumkan varian ini sudah memasuki negara, Boleh Dr terangkan adakah varian ini lebih berbahaya dari Varian Delta dan lebih berisiko membawa maut?

Soalan 4 – Apakah langkah terbaik perlu dilakukan sekarang bagi mengekang penularan wabak ini, benarkan perintah berkurung perlu kembali dilaksanakan hanya kerana varian baharu untuk perlindungan?

SILA IKUTI TEMUBUAL DI
SINI


MRSM Pendang Ditutup Sementara 3 Guru Positif

1

(Pengarah Kesihatan negeri, Dr Othman Warijo)

JUMAAT, 3 DISEMBER
 – Tiga guru Maktab Rendah Sains Mara (MRSM) Pendang, Kedah disahkan positif Covid-19 semalam.

Pengarah Kesihatan negeri, Dr Othman Warijo berkata, MRSM Pendang ditutup selama tiga hari, namun asrama tetap dibuka dengan pelajar masih tinggal di asrama berkenaan.

“Semua guru terbabit diarahkan menjalani perintah pengawasan di rumah. Manakala seramai 30 guru dikenal pasti sebagai kontak rapat dan mereka turut menjalani kuarantin.”

– DR Othman Warijo, Pengarah Kesihatan Kedah

Beliau berkata, semua guru terbabit diarahkan menjalani perintah pengawasan di rumah. Manakala seramai 30 guru dikenal pasti sebagai kontak rapat dan mereka turut menjalani kuarantin. Bagaimanapun, pelajar tidak pulang ke rumah masing-masing dan akan tetap berada di asrama.

Artikel berkaitan

Hormati keputusan mahkamah tolak rayuan SIS Forum

Sanusi tuntut bukti dakwaan Perdana Menteri susulan dana parti

Polis buka kertas siasatan isu ceramah Fahmi di masjid

Terima kasih kepada semua pengundi – PM

KPKM akan teliti masalah lambakan sayuran di Tanah Tinggi Lojing

“Seramai enam pelajar tingkatan lima dilaporkan positif Covid-19 dan kes berkenaan berlaku pada 29 November lalu.”

– Mohd Akmal Kamarudin, Pengerusi Jawatankuasa Kesihatan, Sains, Alam Sekitar dan Teknologi Hijau Perak

Sementara itu, enam pelajar MRSM Sultan Azlan Shah di Kuala Kangsar, dilaporkan positif Covid-19.

Pengerusi Jawatankuasa Kesihatan, Sains, Alam Sekitar dan Teknologi Hijau Perak Mohd Akmal Kamarudin berkata kes berkenaan berlaku pada 29 Nov dan ia dimasukkan di bawah Kluster Jalan Kuala Kangsar, Gerik.

Semalam, seramai 139 pelajar Sekolah Seri Puteri di Cyberjaya disahkan positif.

Kes berkenaan dipercayai bermula dari seorang guru yang dijangkiti COVID-19 dan saringan kontak rapat kemudian mendapati terdapat seorang lagi guru dan enam pelajar positif COVID-19.


Pemborong Dan Pengeluar Manipulasi Harga Barang?

0

(Pakar Ekonomi, Prof Emeritus Dr Barjoyai Bardai / sumber : harakahdaily)

JUMAAT, 3 DISEMBER
 – Ramai menyifatkan punca harga barang naik disebabkan kesan rantaian perniagaan dan import namun ia dipercayai berlaku sebaliknya.

Menurut Pakar Ekonomi, Prof Emeritus Dr Barjoyai Bardai, kenaikan harga barang mungkin berlaku disebabkan permainan di antara pihak pemborong atau pengeluar.

Prof Emeritus DR Barjoyai Bardai, Pakar Ekonomi berkata :

Artikel berkaitan

Najib Berjaya Tangguhkan Sabitan, Hukuman

Peniaga Tertekan Harga Barang Harian Mahal

Anwar peroleh injunksi sementara halang Sanusi ulang kenyataan fitnah

Bukan media sengaja tiup isu sensitif, tapi ahli politik

Kerajaan setuju pinda tujuh akta hukuman mati mandatori

“Ada juga orang mengatakan harga barang di malaysia meningkat kerana kita mengimport terlalu banyak barang dan kadar pertukaran asing kita telah merosot tetapi sebenarnya kadar pertukaran ringgit ke US dolar sedang meningkat semalam berlaku really di mana permintaan terhadap ringgit meningkat menyebabkan nilai ringgit menjadi kukuh jadi itu bukan 2 sebab yang menyebabkan harga barang-barang meningkat kemungkinan besar harga ini harga yang dibuat oleh pengeluar yang sengaja untuk meraih keuntungan membalas dendam bagi mendapatkan balik kerugian yang mereka telah alami semasa ekonomi terpaksa ditutup dan mereka tidak boleh berniaga.”

Ketika ditanya mengenai Program Jualan Keluarga Malaysia (JKM) yang dilancarkan hari ini, Profesor Barjoyai menganggap ia sebagai inisiatif yang baik.

Beliau turut menyarankan agar pasaran secara terus seperti pasar tani dan pasar malam ditambah baik termasuk memberi bantuan kepada petani dalam bentuk subsidi.

“Itu satu inisiatif yang baik dan saya rasa ia patut diteruskan ditambahkan kepada kita perlu membawa balik era pasar tani dan pasar malam dan kita perlu mempromosi pasar tani dan pasar malam melalui institusi untuk membolehkan barang terus datang dari petani kecil kepada pasaran yang membolehkan pengguna mendapat harga yang sesuai. kalau perlu mungkin kita boleh memberikan bentuk pertolongan dan subsidi kepada petani untuk memastikan harga barang daripada ladang kebun terus sampai kepada pengguna pada harga yang murah.”


Pertandingan Sukan Sekolah Masih Boleh Diadakan

0

(Menteri Kanan Pendidikan, Datuk Dr Radzi Jidin di Majlis Anugerah Sukan Kementerian Pendidik (KPM)-Majlis Sukan Sekolah Malaysia (MSSM)-MILO 2019)

JUMAAT, 3 DISEMBER
 – Walaupun penularan COVID-19 sejak tahun lalu menyebabkan penganjuran pertandingan sukan di peringkat sekolah ditangguhkan dan terpaksa diadakan secara dalam talian namun ia masih boleh diadakan.

Menteri Kanan Pendidikan, Datuk Dr Radzi Jidin penganjuran pertandingan sukan boleh diadakan bagi memberi peluang kepada murid menonjolkan bakat sukan mereka walaupun berada di rumah.

Beliau berkata, Covid-19 tidak menjadi penghalang kepada guru untuk menjadi lebih kreatif dan memanfaatkan sepenuhnya penggunaan teknologi bagi meneruskan pembelajaran termasuk menggilap potensi murid dalam bidang sukan.

Artikel berkaitan

Pelan Tindakan Warga Emas Negara dikaji semula

Kerajaan wajar beri perhatian kepada isu kos sara hidup – MPPN

Ahmad Shah akui tidak sukar raih mandat rakyat sekali lagi

Lepas DAP mungkin UMNO akan sokong pekebun haram Raub

Saya sayang Bella lebih daripada anak lain – Siti Bainun

Beliau berkata demikian pada Majlis Anugerah Sukan Kementerian Pendidik (KPM) Majlis Sukan Sekolah Malaysia (MSSM) MILO 2019, yang diadakan dalam talian, pagi tadi.

Pertandingan Kemahiran Sukan MSSM Secara Dalam Talian 2021 turut dianjurkan secara dalam talian dan disertai seramai 46,269 peserta.


Pihak Berkuasa Digesa Kaji Harga Bahan Mentah Makanan Ternakan

0

(Foto hiasan/ sumber : bebasnews)

JUMAAT, 3 DISEMBER
 – Harga makanan ternakan kini dikatakan mengalami kenaikan melampau, kerana mengalami tiga kali kenaikan dalam tempoh setahun.

Setiausaha GTRzs Zon Selatan, Abdul Razak Md Rashid berkata jika tidak dikaji kemungkinan harga daging segar akan mencapai sehingga RM50 ringgit sekilogram.

Keadaan ini berlaku katanya, kerana kenaikan bahan mentah makanan ruminan yang sangat ketara dan terpaksa ditanggung penternak.

Artikel berkaitan

Putra buat laporan polis, desak KDN haramkan tayangan filem Mentega Terbang

Penduduk Gesa Kerajaan Selamatkan Tanah Melayu Kampung Bharu

Selamat tinggal UMNO – Tun Abdul Hamid

Selain KM, Melaka juga akan dapat barisan EXCO baharu – Zahid

Pengumuman hari raya pertama akan dibincang – Mohd Na’im

Harga dedak dan molases sejenis gula untuk ruminan juga meningkat.

Sehubungan itu beliau tidak menolak bahawa harga daging segar akan menaik menjelang hari raya puasa nanti.

Keadaan yang dilalui kini oleh penternak katanya harus difahami oleh pengguna kerana sebagai penternak mereka juga memahami kenaikan yang tidak boleh dilakukan bagi pihak penternak.

Kerajaan diharap dapat memantau kenaikan harga bahan mentah makanan haiwan ternakan dan bukan sahaja memantau harga di peringkat jualan sahaja.


Tanpa Permit, Warga Asing Guna Kenderaan Orang Tempatan

0

(Operasi Khas Pemandu Warga Asing (Ops PeWA) )

Oleh Haffiz Aziz, Wartawan TV Pertiwi.

JUMAAT, 3 DISEMBER
 – Seramai 29 warga asing ditahan dan 25 kenderaan disita dalam Operasi Khas Pemandu Warga Asing (Ops PeWA) di sini pada Khamis.

Pengarah Jabatan Pengangkutan Jalan (JPJ) Kuala Lumpur, Mohd Zaki Ismail berkata, risikan di beberapa lokasi mendapati pelbagai kesalahan dilakukan oleh pemandu warga asing terutama tidak memiliki lesen memandu.

Artikel berkaitan

Belanjawan 2023: 130,000 rakyat miskin tegar dibantu keluar daripada kemiskinan

Belanjawan 2023 : Jimat-cermat, tiada cadangan tangani isu kenaikan harga – Pakar

Harga Sayur Dijangka Stabil Hujung Tahun

Tak benar keluar KWSP, simpanan pencarum susut 50 peratus

Tampil Semangat Patriotik, Angkat Perjuangan Pahlawan Melayu

Menurut beliau, sebanyak 144 notis saman dikeluarkan dan diambil tindakan di bawah Akta Pengangkutan Jalan (APJ) 1987 dan Kaedah-Kaedah Pengangkutan Jalan.

Mohd  Zaki Bin Ismail sebagai Pengarah JPJ WPKL berkata :

“.…. pada hari ini kita telah mengenal pasti, kesalahan yang telah dilakukan oleh pihak warg asing…… larangan bagi kenderaan kenderaan motor kaedah kaedah yang ini pengubah suaian yang tidak dibenarkan dan juga tiada perlindungan insuran dibawah sekyen 91 iaitu pembawa kenderaan motor hendaklah terhadap risiko pihak ketiga”

Beliau berkata, kebanyakan kenderaan yang dipandu oleh warga asing merupakan milik warga tempatan.

Mohd Zaki memaklumkan tindakan penguatkuasaan berterusan akan terus dilaksanakan bagi mengenal pasti pengguna jalan raya yang gagal mematuhi undang-undang yang ditetapkan.


10 Jam Keluarkan Mangsa Daripada Timbunan Runtuhan Di Cameron Highlands

0

(Kenderaan Vellfire yang tertimbus di tanah runtuh Cameron Highland telah dijumpai / sumber : SMART Malaysia)

ISNIN, 6 DISEMBER
 – Sekurang-kurangnya dua maut dalam kejadian tanah runtuh di Jalan Simpang Pulai ke Cameron Highlands pada jam 1:30 tengah hari jumaat lalu.

Dua kenderaan terperangkap apabila tanah runuth berlaku di FT185 jalan simpang pulai dan lembah biru membabitkan sebuah kenderaan pelbagai guna dan lori.

Tanah runtuh itu berlaku sejauh 100 meter pada kedua-dua bahagian jalan, mengakibatkan kesesakan dan kenderaan di kedua dua hala tersekat.

Artikel berkaitan

Mohamad fokus siapkan kapal LCS secepat mungkin

Pemimpin Perlu Main Peranan Tahu Skop Kerja – BERJASA

Bangkai kucing: Polis cari suspek

Keadaan geografi Sungai Golok punca penyeludupan terus berlaku – Kastam

Kukuhkan hubungan Riyadh – Kuala Lumpur

Dipercayai 10 jam diambil bagi mengeluarkan mangsa, Muhammad Hafiz Hamdi, pemandu lori dan juga Tan Chee Heng, pemandu MPV berkenaan.

Ketua polis perak, Mior Faridalathrash Wahid berkata pemandu lori dalam perjalanan ke simpang pulai ke Cameron highlands. Manakala pemandu mpv dari gua musang ke pulau pinang.

Muhammad Hafiz Hamdi dikatakan ke Cameron highland kerana mengambil bekalan sayur sayuran. Adiknya berkata dia cuba menghubungi Hafiz namun tidak berjawab. Jenazah Hafiz disemadikan di kampung beliau di Parit Tanjung Piandang, Parit Buntar, Perak.

Menurut nst, operasi mencari dan menyelamat bakal dihentikan sekiranya tiada petunjuk baharu.

Authorities said the search and rescue (SAR) operation at KM27.10 of Jalan Simpang Pulai-Blue Valley in Cameron Highlands where a deadly landslide took place yesterday could be called off today if there are no new indicators.

Pembantu pengarah jabatan bomba dan penyelamat perak Muhammad Sharizal Aris berkata operasi SAR di mulakan pagi tadi setelah ditangguh awal pagi jumaat lalu.


Kadar RT Meningkat

0

(Covidnow)

ISNIN, 6 DISEMBER
 – Kadar kebolehjangkitan R-naught (Rt) Covid-19 di Malaysia setakat semalam adalah 0.98.

Ketua Pengarah Kesihatan, Tan Sri Dr Noor Hisham Abdullah berkata, empat negeri merekodkan kadar RT melebihi 1.0.

Menurutnya, Perlis merekodkan RT tertinggi dengan 1.12 diikuti Melaka 1.04, Perak (1.01) dan Kedah (1.0). Sarawak pula menjadi negeri yang merekodkan kadar RT terendah dengan 0.72.

Artikel berkaitan

Rauf Nafi Ada Pihak Tidak Setuju Sulaiman Dilantik Ketua Menteri

Tuntutan segera AS$16 bilion dari Sulu melampau, kes masih berjalan – AGC

Tiada bukti PN terima dana daripada syarikat perjudian

Lelaki direman punca kebakaran 13 motorsikal, 4 skuter di KLCC

Penganggur mengaku kelar ibu, adik berdepan hukuman penjara 80 tahun

Bagi negeri lain, kadar RT masih berada antara 0.93 hingga 0.99.

Sementara itu, perkongsian KKM hari ini daripada laman web covidnow.moh.gov.my menunjukkan kadar penggunaan alat bantuan pernafasan bagi kes Covid-19 di seluruh negara adalah 42.3 peratus.

Dalam perkongsian data itu juga, kadar penggunaan unit rawatan rapi (ICU) pula 61.3 peratus.


Kemeriahan Sambutan Hari Malaysia 2021

0

(Hari Batik Malaysia pada 3 Disember, foto hiasan / sumber : malaymail)

ISNIN, 6 DISEMBE
R – 3 Disember merupakan tarikh yang diisytiharkan oleh Perdana Menteri Datuk Seri Ismail Sabri Yaakob sebagai hari batik Malaysia.

Menyambut baik perisytiharan ini Perbadanan Kemajuan Kraftangan Malaysia di bawah Kementerian Pelancongan, Seni dan Budaya mengadakan sambutan Hari Batik Malaysia.

Ia bertujuan unutk meningkatkan kesedaran dan memelihara keindahan warisan seni kraf sekali gus dapat memastikan kelestarian industri kraf negara.

Artikel berkaitan

Dua varian utama di China dikesan di Malaysia

Tak perlu panik, Tuaran masih terkawal – Dr Zaliha

Jamil Khir Dilantik Penasihat Agama PM

Tekanan, persekitaran, kesihatan punca kesihatan polis terganggu

Langkawi, Kuala Lumpur dan Kota Kinabalu tetap jadi tumpuan pelancong musim panas

Sempena Program Komuniti Kraf Keluarga Malaysia yang berlangsung dari 1 hingga 6 Disember ini, Pengisytiharan Hari Batik Malaysia juga bertujuan memartabat dan memperkasakan industri Batik Malaysia selain menyemarakkan pemakaian dan penggunaannya di kalangan Keluarga Malaysia.

Datuk Seri DR. Santhara J.P, Timbalan Menteri Pelancongan, Seni dan Budaya berkata :

“…sesungguhnya, usahawan dan komuniti kraf batik merupakan golongan yang memperolehi manfaat dengan Perisytiharan Hari Batik Malaysia ini. Ia diharap dapat memberi suntikan semangat dalam melahirkan lebih ramai usahawan dan komuniti batik yang kreatif dan inovatiff…”

Dalam pada itu, pemenang anugerah Adiguru turut berkongsi berkenaan hasil tangan mereka dan amat bersyukur kerana warisan yang dihasilkan mendapat perhatian dan perhargaan dari pihak Kraftangan Malaysia.

Noraini Binti Jusoh, Penerima Anugerah Adiguru pula berkata :

“…saya mengusahakan kraf atap singgora pembuatan atap-atap yang digunakan oleh rumah-rumah lama tetapi permintaan agak meluas untuk resort, rumah rehat untuk pagola ataupun gazebo mana-mana peminat yang minat dengan warisan…”

“…saya ni terlibat dengan usahawan bata atap singgora ni dari kecik kerana kami dibesarkan dalam industri tapi hok berkecimpung tu nya selepas sekolah lah. Tahun 83 kak Ani SPM lepastu kak Ani teruskan sampai sekarang. Sekarang ni disebabkan arwah mak meninggal ayah meninggal kak Ani handlelah dengan adik beradik sekarang ni. Alhamdulillah syukurlah…”

Saidi Bin Basal @ Basar sebagai Penerima Anugerah Adiguru berkata :

“…saya mula buat tu memang lama saya benar-benar kepada kraftangan tahun 90 sampailah sekarang ini. Jadi sekarang mula mula pencapaian aku dapat itu anugerah sukamulong dari sekali dalam 2015 jadi terus dia lantik jadi hari ,Adiguru tahun 2021…”

Komuniti kraf tekstil batik yang kini ada di seluruh negeri merupakan antara usaha menerusi Kraftangan Malaysia di bawah inisiatif Pelan Jana Semula Ekonomi Negara (PENJANA).

Ia dilihat sebagai usaha membantu komuniti kraf batik dalam meningkatkan kemahiran dalam penghasilan dan pengeluaran serta pemasaran produk kraf.


Kes Omicron Pertama Di Malaysia

0

(Omicron, foto hiasan / sumber : ABC news)

ISNIN, 6 DISEMBER
 – Kes pertama positif varian yang dibimbangi (VOC) Omicron dikesan di Malaysia membabitkan pengembara bukan warganegara berusia 19 tahun yang tiba dari Afrika Selatan melalui Singapura pada 19 November lalu.

Menteri Kesihatan, Khairy Jamaluddin berkata, individu berkenaan menjalani ujian RT PCR Covid-19 setibanya di pintu masuk antarabangsa Lapangan Terbang Antarabangsa Kuala Lumpur (KLIA).

Individu berkenaan adalah penuntut di sebuah universiti swasta di Ipoh, Perak. Kes diberi Perintah Pengawasan dan Pemerhatian di bawah Seksyen 15, Akta Pencegahan dan Pengawalan Penyakit Berjangkit (Akta 342) dan menjalani kuarantin wajib di penginapan disediakan pihak universiti di Ipoh.

Artikel berkaitan

Keadaan Terkini Pasca Banjir Di Pahang

Tarikh tengok anak bulan Syawal pada 20 hari bulan

UMNO bakal ditolak rakyat pada PRN, PRU akan datang – Annuar Musa

3 pemimpin BERSATU sokong Proklamasi Orang Melayu

Kerajaan tergesa-gesa pinda Hukuman Mati Mandatori

Perjalanan kes dari KLIA ke Ipoh adalah menggunakan bas yang disediakan khas oleh pihak universiti.

Khairy berkata, individu berkenaan menjalani kuarantin seorang diri di penginapan yang disediakan dan berdasarkan siasatan dijalankan, beliau patuh kepada perintah dikeluarkan.

Institut Penyelidikan Perubatan (IMR) mengesahkan sampel ujian saringan berkenaan positif Covid-19 dengan CT Value 26.68 pada 20 November lalu.

Kes meneruskan pengasingan di rumah yang sama selama 10 hari dan diberi pelepasan pada 29 November. Pengesanan kontak rapat dijalankan ke atas semua penumpang bas dan pemandu iaitu seramai lima orang.


Pekebun Sayur Enggan Jawab Kenaikan Harga Sayur

0

(sayur-sayuran, foto hiasan / sumber : timeout)

ISNIN, 6 DISEMBER
 – Kenaikan harga sayur melonjak naik, rakyat dan peniaga sayur merasa terhimpit dan ada yang berkira-kira untuk membeli sayur kerana dianggap harga tidak masuk akal.

Selain rantaian bekalan, kesukaran tenaga kerja kerana kekangan Covid-19 juga menyumbang kepada kesukaran bekalan dipasarkan.

Tidak terkecuali ada manipulasi daripada pengeluar dan pemborong, justeru itu TV Pertiwi cuba mendapatkan pandangan daripada gabungan pekebun sayur berhubung kenaikan makanan itu.

Artikel berkaitan

Sindiket curi kereta seludup ke negara jiran tumpas

Kerajaan perlu ubah dasar, benarkan kru kabin bertudung

Kuala Lumpur mahu kesan penambakan kawasan Batu Puteh oleh Singapura diteliti

DAP Heret Kedah Ke Mahkamah

Keabsahan Sekolah Vernakular Disambung Hari Ini

Pihak kami menghubungi Persekutuan Persatuan-Persatuan Pekebun-Pekebun Sayur-Sayuran Malaysia, namun mereka enggan mengulas lanjut dengan alasan ada mesyuarat penting untuk dihadiri.

Bagaimanapun ketika diminta mengulas lebih lanjut mengapa kenaikan harga sayur berlaku, soalan tersebut enggan dijawab.

Pada 2 Disember, Pakar Ekonomi, Prof Emeritus Dr Barjoyai Bardai, berkata kenaikan harga barang mungkin berlaku disebabkan permainan di antara pihak pemborong atau pengeluar.

Kami akan menghubungi pihak berkenaan sekali lagi dalam masa terdeka


Perketat Kawalan Pintu Masuk Antarabangsa, Elak Varian Omicron

0

(Felo Penyelidik Utama Institut Biologi Molekul Perubatan UKM (UMBI), Professor Datuk Doktor A Rahman A Jamal / sumber : TV Pertiwi)

Oleh Asyiha Ariffin, Wartawan TV Pertiwi.

ISNIN, 6 DISEMBER
 – Sementara itu Felo Penyelidik Utama Institut Biologi Molekul Perubatan UKM (UMBI), Professor Datuk Doktor A Rahman A Jamal tidak menolak risiko varian Omicron dikesan di Malaysia.

Katanya ini memandangkan sebelum ini penjujukan genom penuh yang pernah dilakukan oleh UMBI, di UKM mengesahkan kehadiran varian Delta Plus, juga dikesan menerusi individu yang pulang dari luar negara.

Artikel berkaitan

Institusi Perundangan : Tidak boleh ada keistimewaan antara ahli politik dengan rakyat

SPRM sahkan akaun bank Bersatu dibeku

Jangkitan Fluorona Boleh Berlaku Di Malaysia – Pakar

Tidak Perlu Ikut Perasaan, Guna Saluran Yang Betul

19 Kematian Akibat Covid 19 Semalam

Sehubungan itu kata beliau, saringan COVID-19 ke atas individu yang pulang dari luar negara melalui pintu masuk utama negara perlu diperketatkan lagi.

Prof Datuk DR. A Rahman A Jamal, Felo Penyelidik Utama Institut Biologi Molekul Perubatan UKM (UMBI) berkata :

“…even delta plus itu pun disebabkan travelling jadi kalau kita tidak control sempadan tak saring mereka yg kembali atau pelawat dan memang ada risiko untuk omicron. Jadi makmal sentiasa bersedia bila terima sampel je positif especially yg masuk dekat airport…”

“…secara polisi semua pelancong yg datang atau penduduk Malaysia yg kembali perlu buat swab RT PCR kalau positif kita akan buat genom sequencing dari swab hanya tahu positif dan negatif sahaja tetapi varian tidak dapat diketahui…”

Doktor A Rahman berkata, pemantauan dari surut genomik, akan dilakukan untuk mengenalpasti jenis varian yang dikesan.

Ujar beliau, sekurang-kurangnya lima hari diperlukan bagi mengenal pasti jenis varian itu sebelum dilaporkan kepada Kementerian Kesihatan Malaysia KKM dan dikongsikan di laman web Global Initiative on Sharing All Influenza Data (GISAID) bagi memastikan langkah berjaga-jaga dapat diambil oleh setiap negara.

Mengulas lanjut, Doktor A Rahman berkata, agak sukar untuk mengaitkan pembiakan mutasi varian Omicron dengan kadar vaksinasi memandangkan tiada data untuk varian itu setakat ini.

“…kita bukan saja perlu mengenal pasti Omicron ni pun belum cukup data cuma sekarang ia dikategorikan sebagai VOI dimana ramai yang interested sama ada kebolehjangkitan 10 kali atau 2 kali daripada Delta Plus, atau Delta kita belum tahu belum cukup data lagi tapi dengan kajian yg akan dilakukan oleh semua negara kita boleh dapat tahu. Kalau betul nak buat analisis based on vaksinasi boleh tapi agak sukar untuk mengaitkannya…”

SILA TONTON DI
SINI


Sesi Penamaan Calon Bermula Hari Ini

0

(Keadaan semasa sesi penamaan calon di Sarawak bermula hari ini / sumber : TV Pertiwi)

ISNIN, 6 DISEMBER
 – Pemimpin utama parti politik yang berhasrat bertanding pada Pilihan Raya Negeri (PRN) Sarawak ke-12 telah menyerahkan borang pencalonan masing-masing ketika tempoh penamaan calon menghampiri penghujungnya menjelang 10 pagi tadi.

Presiden Parti Pesaka Bumiputera Bersatu (PBB) merangkap Pengerusi Gabungan Parti Sarawak (GPS) Tan Sri Abang Johari Tun Openg, yang menjadi penyandang di Satok sejak 1981 sebelum memutuskan untuk bertanding di kerusi Dewan Undangan Negeri (DUN) Gedong kali ini, menyerahkan borang pencalonannya di Dewan Masyarakat Gedong.

Dua timbalannya iaitu Datuk Amar Douglas Uggah Embas dan Datuk Amar Awang Tengah Ali Hasan pula menyerahkan borang pencalonan masing-masing untuk bertanding di kerusi DUN Bukit Saban dan Bukit Sari.

Artikel berkaitan

Jaga sensitiviti kaum, agama, institusi diraja pada PRN Selangor

Pertama Kali BN, PH Kelantan duduk semeja

31,600 surat tawar haji mula dikeluarkan Rabu ini

Malaysia, Brunei teroka potensi kerjasama dua hala

Muafakat Didukung, Tidak Halang Saingan Secara Demokratik – Annuar

Presiden Parti Rakyat Bersatu Sarawak (SUPP), Datuk Seri Dr Sim Kui Hian menyerahkan borang pencalonannya untuk bertanding di kerusi DUN Batu Kawah di bangunan Majlis Perbandaran Padawan di Bazaar Batu 10,

manakala Presiden Parti Progresif Demokratik (PDP) Datuk Seri Tiong King Sing berbuat demikian di Perpustakaan Awam Sibu Jaya untuk bertanding di kerusi Dudong. SUPP dan PDP adalah parti komponen GPS.

Pemimpin lain ialah Pengerusi DAP Sarawak Chong Chieng Jen menyerahkan borang pencalonannya di auditorium Majlis Bandaraya Kuching Selatan (MBKS) bagi kerusi Padungan manakala Presiden Parti Sarawak Bersatu (PSB) Datuk Seri Wong Soon Koh menyerahkan borangnya untuk bertanding di kerusi Bawang Assan di Dewan Suarah Sibu.


Terpaksa Beli Juga Kerana Masih `Enak Dimakan Begitu Saja’

0

(Roti Gardenia, foto hiasan)

Oleh Ruszaini Ruslan, Wartawan TV Pertiwi.

ISNIN, 6 DISEMBER
 – Minggu lalu, Gardenia Bakeries (KL) Sdn Bhd mengumumkan bakal menaikkan harga pada roti-roti keluaran mereka bermula 1 Disember. Namun, Kementerian Dalam Negeri dan Hal Ehwal Pengguna (KPDNHEP) menyarankan agar syarikat itu menangguhkan dahulu kenaikan harga tersebut,

Tinjauan krew TV Pertiwi di sekitar Bangi hari ini mendapati penjualan roti keluaran syarikat tersebut sedikit merosot, namun masih memberangsangkan.

Artikel berkaitan

Langkawi, Kuala Lumpur dan Kota Kinabalu tetap jadi tumpuan pelancong musim panas

Lagi provokasi bakar Al-Quran ketika umat Islam sambut Aidiladha

Kerajaan tubuh Majlis Madani, satukan NGO Islam

Saifuddin Nasution sangkal dakwaan wujud kontroversi pertukaran Ketua Polis Negara

Kabinet Putuskan Beri Pilihan Pada Pengguna

Ini kerana makanan ini sudah menjadi sebahagian dari hidup masyarakat kita.

(Tinjauan Roti Gardenia oleh wartawan TV Pertiwi, Ruszaini Roslan)

Menurut beberapa pengusaha kedai runcit di sekitar Bangi, tidak banyak keluhan diterima daripada pembeli berkenaan kenaikan harga tersebut memandangkan ramai yang sudah sedia maklum mengenai perkara itu.

Walaupun menunjukkan sedikit penurunan, namun penjualan roti ini masih berjalan lancar.

Mufti Armia, Pekedai berkata :

“ada jugak lah kadang-kadang, ada orang yang terkejut….barang sekarang pun naik semua kan, apa boleh buat”

Fakhrulrazi Zainal Abidin, Pekedai juga berkata :

“nak beli tapi daya beli dia sudah kurang lah….kalau dulu orang beli 3, sekarang 1 je sebab nak jimat, pasal harga tu kan”

Zulfahmi Abdullah, Pekedai turut berkata :

“sekarang mulai kurang lah….sekarang 100. Kurang la. dulu kan ada perbandingan….sekarang 100 pun tak habis”

Meskipun bukan makanan ruji, namun roti ini sangat dekat dengan hati rakyat Malaysia.

Bukan sahaja kerana ia makanan yang ringkas untuk mengalas perut, tetapi ia juga adalah makanan alternatif pilihan utama bagi mereka yang sudah jemu menjamah nasi setiap hari.

Norliyana Ibrahim, Pembeli, “no choice lah, sebab roti gardenia salah satu favorite rakyat Malaysia kan….mungkin sebab jenama tu sendiri, dan dia well-known”

Pada awal penguatkuasaan Perintah Kawalan Pergerakan (PKP) pada Mac dua tahun lalu, penjualan roti gardenia menjadi satu fenomena di dalam negara.

Sehinggakan sehingga banyak pasaraya terpaksa mengehadkan pembelian roti itu bagi setiap pembeli.

Kini, dengan harga RM2.80 bagi sebuku kecil roti Classic Original Gardenia, pembeli masih kekal setia dengan jenama itu walaupun merasa sedikit terbeban.


Tiada Perhimpunan, Perarakan Hari Penamaan Calon PRN Sarawak

0

(Foto hiasan / sumber : sarawakvoice.com)

ISNIN, 6 DISEMBER
 – Tiada perarakan mengiringi calon yang bertanding diadakan pada hari penamaan calon Pilihan Raya Negeri Sarawak Ke-12 (PRN-12), Isnin ini.

Setiausaha Suruhanjaya Pilihan Raya SPR, Datuk Ikmalrudin Ishak, berkata ia berikutan ketetapan larangan sebarang aktiviti berkumpul sepanjang proses berkenaan.

Beliau berkata, hanya calon, pencadang dan penyokong calon sahaja dibenarkan masuk ke Pusat Penamaan Calon (PPC).

Artikel berkaitan

50 `tabung khairat hantu’ kutip sumbangan dirampas JAIM

DAP mahu ubah identiti negara, perkukuh naratif Malaysian Malaysia – ISMA

Guna kod QR salur aduan kebersihan makanan, bazar Ramadan

Sunway Theme Park Adakan Perkongsian Strategik Bersama PERHILITAN

Pegawai Tugas-Tugas Khas PM dilantik CEO Yadim

Jelasnya, Penyokong parti politik yang diwakili oleh bakal calon tidak dibenarkan hadir ke PPC.

Ikmalrudin berkata, bagi memudahkan proses penamaan calon, SPR meminta bakal calon agar mengisi dan membuat semakan awal pengisian borang itu dengan Pejabat Pegawai Pengurus atau Pejabat Pilihan Raya Negeri Sarawak sebelum hari penamaan calon.

Menurutnya lagi, kertas penamaan calon boleh dikemukakan bermula jam 9 pagi sehingga 10 pagi kepada Pegawai Pengurus Pilihan Raya (RO) di 82 PPC.


Tiga Lagi Kes COVID-19 Di Kolej Matrikulasi Negeri Sembilan

0

(Pelajar Matrikulasi Negeri Sembilan, foto hiasan / sumber : TV Pertiwi)

ISNIN, 6 DISEMBER
 – Tiga lagi kes baharu Kluster Intan Delima Dua menjadikan keseluruhan 39 kes positif COVID-19 membabitkan pelajar dan pensyarah Kolej Matrikulasi Negeri Sembilan (KMNS), Seremban.

Pengerusi Jawatankuasa Bertindak Alam Sekitar, Kesihatan, Koperasi dan Kepenggunaan Negeri Sembilan, S Veerapan, berkata tiga kes baharu itu dikesan semalam.

Katanya, kesemua mereka sedang menjalani kuarantin di rumah dan asrama KMNS selain di Pusat Kuarantin dan Rawatan Covid-19 Berisiko Rendah (PKRC) di Kuala Pilah.

Artikel berkaitan

Loh Siew Hong fail rayuan status Islam anak

Bawa agenda songsang, himpunan tidak patut diadakan

Jumlah mangsa banjir meningkat, empat daerah di Johor masih terjejas

Budaya derma sudah sebati dengan ahli Pas

Pahang negeri terbaharu dilanda banjir, Terengganu dan Kelantan rekod mangsa teramai

Individu yang dikesan positif ini ada yang bergejala dan ada yang tidak, bagaimanapun setakat ini tiada yang memerlukan bantuan pernafasan.

Kelmarin TV Pertiwi sebelum ini melaporkan sebanyak 32 kes positif COVID-19 dilaporkan di KMNS membabitkan kluster baharu, Kluster Intan

Delima 2 disusuli pertambahan empat kes pada Sabtu.

Veerapan berkata, keadaan kes adalah terkawal, malah pengurusan kolej memberikan kerjasama baik dalam menguruskan pelajar yang dikuarantin termasuk makan minum dan hal ehwal kebajikan pelajar.

Jabatan Kesihatan Negeri Sembilan akan terus memantau perkembangan kolej berkenaan dari semasa ke semasa.


349 Kertas Pencalonan Bagi 82 Kerusi Bertanding

0

(Tarikh PRN Sarawak pada 18 Disember ini / sumber : the star)

SELASA, 7 DISEMBER
 – Suruhanjaya Pilihan Raya (SPR) menerima sejumlah 349 kertas pencalonan bagi 82 kerusi Dewan Undangan Negeri (DUN) Sarawak yang dipertandingkan pada Pilihan Raya Negeri (PRN) kali ini.

Pengerusi SPR, Datuk Abdul Ghani Salleh, sebanyak 10 parti dan 30 calon Bebas disahkan bertanding, dengan DUN Dudong mencatat rekod persaingan terbanyak iaitu lapan penjuru apabila tempoh penamaan calon tamat jam 10 pagi tadi.

Datuk Abdul Ghani Salleh sebagai Pengerusi SPR berkata, “.… assalamualaikum… jumlah keseluruhan 349…”

Artikel berkaitan

PEMBINA Syor Mahasiswa Undi Pos, Kurangkan Kos Pulang Ke Kampung

Inspektor wanita tular ditahan polis, satu lagi klip video aksi ‘garang’ tersebar

ADUN Bilut Gesa Anwar Letak Jawatan Ketua Pembangkang

Mufti P. Pinang kesal orang Islam sertai perarakan kuil

Kaji Semula Anggota SUHAKAM, Lantik Individu Ada Jati Diri

SILA TONTON DI
SINI


ADUN Tronoh Diperintah Bela Diri Dakwaan Merogol

0

(Ahli Dewan Undangan Negeri (ADUN) Tronoh, Paul Yong Choo Kiong/ sumber : malaysianow)

SELASA, 7 DISEMBER
 – Dalam Kes lain pula, Mahkamah Tinggi Ipoh memerintahkan Ahli Dewan Undangan Negeri (ADUN) Tronoh, Paul Yong Choo Kiong membela diri atas tuduhan merogol pembantu rumahnya, pada tahun 2019.

Keputusan dibuat Hakim Datuk Abdul Wahab Mohamed selepas mendapati pihak pendakwaan berjaya membuktikan kes prima facie terhadap tertuduh.

Mahkamah menetapkan perbicaraan selama dua hari pada 15 dan 16 Februari 2022.

Artikel berkaitan

Penceramah bebas kritik konsert BlackPink dapat ugutan bunuh

PRU-15 Boleh Disegerakan Jika Kes Aktif Kekal Menurun – Pakar

Ahmad Samsuri angkat sumpah Menteri Besar Terengganu

Bukan Sahaja Inggeris, Adibah Noor Pelopor Penggunaan Bahasa Melayu

Kastam rampas barangan seludup bernilai lebih RM600,000

Yong, 51 tahun, didakwa merogol pembantu rumah berusia 23 tahun itu di sebuah bilik di tingkat atas rumahnya di Meru Desa Park, antara 8.15 malam hingga 9.15 malam, pada 7 Julai 2019.

Dia disiasat mengikut Seksyen 376 (1) Kanun Keseksaan yang membawa hukuman penjara sehingga 20 tahun dan boleh dikenakan sebat, jika sabit kesalahan.


Mahkamah Tolak Permohonan Rosmah

0

(Datin Seri Rosmah, permohonan dibatalkan terhadap kes rasuah dana SRC / sumber : utusan)

SELASA, 7 DISEMBER
 – Tiga panel Hakim Mahkamah Rayuan menolak untuk membatalkan permohonan Datin Seri Rosmah berhubung kes rasuah melibatkan dana projek solar hibrid sebanyak RM1.25 bilion.

Ketika menyampaikan keputusan Hakim Datuk Hanipah Farikullah berkata mahkamah juga menolak permohonan perayu untuk menggugurkan Datuk Seri Gopal Seri Ram sebagai Ketua Pendakwaan kes dan mengekalkan keputusan Mahkamah Tinggi sebelum ini.

Memetik sinarharian menurut Datuk Hanipah, keputusan itu dicapai kerana Mahkamah Tinggi Jenayah tidak mempunyai bidang kuasa untuk memberi pelepasan seperti yang dipohon pasukan pembelaan.

Artikel berkaitan

Cukai barang mewah bagus tapi bukan alternatif GST

Tolak pemimpin ‘kelabu mata’ bila ditawarkan jawatan penting

MRSM Pendang Ditutup Sementara 3 Guru Positif

Pengundi dinasihat tolak parti main isu 3R – Hafidzah

Buruh dijel 6 bulan, hantaran jelik isu perkauman, hina Agong

Selain itu, Hanipah berkata pelepasan yang dipohon pembelaan adalah ‘declatory order’ iaitu peruntukan spesifik di bawah Akta Pelepasan Khusus 1950. Sehubungan itu, kedua-dua permohonan perayu ditolak.

Bekas isteri Perdana Menteri itu kini sedang menghadapi perbicaraan di Mahkamah Tinggi berhubung dakwaan meminta suapan RM187.5 juta dari Jepak Holdings Sendirian Berhad.

Mengikut kertas pendakwaan, suapan itu adalah sebagai dorongan bagi membantu syarikat itu mendapatkan projek solar hibrid di Sarawak menerusi rundingan terus dengan Kementerian Pendidikan Malaysia.

Sementara itu esok permohonan Datuk Seri Najib Tun Razak untuk membenarkan bukti baharu dikemukakan dalam rayuannya terhadap sabitan dan hukuman penjara 12 tahun dan denda RM210 juta kerana menyalahgunakan dana SRC Internasional Sendirian Berhad.

Permohonan itu akan didengar sehari sebelum Mahkamah Rayuan menyampaikan keputusannya pada Rabu.

Najib merayu keputusan Mahkamah Tinggi Kuala Lumpur pada 28 Julai tahun lalu yang menjatuhkan hukuman penjara 12 tahun dan denda RM210 juta selepas mendapati beliau bersalah atas tujuh tuduhan pecah amanah jenayah (CBT), pengubahan wang haram dan menyalahgunakan kedudukan, membabitkan RM42 juta dana SRC.


Majlis Tindakan Sara Hidup Negara Bersidang Khamis Tangani Isu Harga Barang

0

(Menteri di Jabatan Perdana Menteri (Ekonomi), Datuk Seri Mustapa Mohamed / sumber : FB Mustapha Mohamed)

SELASA, 7 DISEMBER
 – Majlis Tindakan Sara Hidup Negara (NACCOL) akan bersidang pada Khamis ini, bagi memperincikan langkah jangka sederhana dan panjang dalam usaha kerajaan mengawal kenaikan harga barang keperluan serta kos sara hidup rakyat.

Menteri di Jabatan Perdana Menteri (Ekonomi), Datuk Seri Mustapa Mohamed, berkata mesyuarat dipengerusikan Perdana Menteri, Datuk Seri Ismail Sabri Yaakob itu akan turut meneliti langkah lebih menyeluruh dan bersepadu untuk menangani isu berkenaan.

Tindakan jangka sederhana dan panjang akan dibentangkan oleh kementerian-kementerian yang berkenaan pada mesyuarat itu.

Artikel berkaitan

KMUM tawar jadi penganjur debat Anwar-Najib

Had usia teksi, e-hailing seluruh negara dinaikkan kepada 15 tahun

Mogok doktor kontrak bukan jalan penyelesaian – KP Kesihatan

1,023 Sukarelawan Dari Serata Malaysia Turun Padang

Banyak kesan negatif nikotin bukan lagi dalam senarai racun

Antara perkara akan dibincangkan ialah pergantungan kepada import, kos input makanan, isu buruh asing, skim subsidi, geran dan pinjaman mudah, teknologi pertanian serta penyelidikan dan pembangunan (R&D).

Menjawab soalan tambahan Ahli Parlimen Port Dikson Anwar Ibrahim mengenai kelewatan mesyuarat itu diadakan, Mustapa menjelaskan, kerajaan sudah mengambil tindakan segera melalui Kementerian Perdagangan Dalam Negeri dan Hal Ehwal Pengguna (KPDNHEP) serta Kementerian Pertanian dan Industri Makanan (MAFI) dalam usaha mencari jalan segera menstabilkan harga barang keperluan.

Tahun lalu, mesyuarat jawatankuasa kenaikan harga ini yang dipengerusikan Menteri KPDNHEP sudah diadakan sebanyak dua kali. Tahun ini, sudah tiga kali mesyuarat diadakan oleh menteri berkenaan yang khusus kepada kenaikan harga ini, selain MAFI dan kementerian lain.


PDRM Tubuhkan Unit Khas Siasat Kes Kematian Dalam Tahanan

0

(Satu unit siasatan ditubuhkan Polis Diraja Malaysia, PDRM, iaitu Unit Siasatan Jenayah Kematian dalam Tahanan (USJKT) / sumber : ismaweb)

SELASA, 7 DISEMBER
 – Satu unit siasatan ditubuhkan Polis Diraja Malaysia, PDRM, iaitu Unit Siasatan Jenayah Kematian dalam Tahanan (USJKT) bagi menyiasat kes kematian sewaktu berada di dalam tahanan.

Menteri Dalam Negeri, Datuk Seri Hamzah Zainudin berkata unit berkenaan akan bermula Januari depan bagi memperbaiki integriti PDRM

Datuk Seri Hamzah Zainudin sebagai Menteri Dalam Negeri berkata :

Artikel berkaitan

Ketua Hakim Negara terima ancaman bunuh

Khutbah Jumaat tegaskan penggunaan kalimah Allah hanya untuk umat Islam

Timbalan Ketua Polis Negara meninjau pembersihan perumahan mangsa banjir

Kematian akibat tibi di Malaysia meningkat tahun lalu

Perkembangan terkini beri kesan terhadap perbicaraan kes 1MDB

“Tujuannya adalah untuk lebih prihatin terhadap apa yang disuarakan oleh rakyat maka bila kita setuju untuk melaksanakan penubuhan USJKT ia akan meningkatkan lagi imej dan integriti polis.”

Beliau berkata dari tarikh pelaksanaan tersebut kesemua kes kematian dalam tahanan polis akan disiasat oleh unit berkenaan dan tidak lagi melibatkan balai yang terlibat kes kematian tahanan.

Hamzah berkata, USJKT akan terdiri daripada 13 anggota polis dan diketuai seorang Superitenden dan seorang pegawai awam.

Unit berkenaan akan membuat penilaian dan meneliti kes berkenaan sama ada wujud kes kecuaian atau terdapat unsur-unsur lain.

Mengulas lanjut, Hamzah turut menafikan kes kematian dalam lokap sebelum ini tidak mempunyai sebarang perkaitan dengan isu perkauman.

Proses juga akan dilaksanakan dengan kerjasama khidmat doktor dan kerjasama bersama kementerian kewangan bagi melantik klinik swasta bagi tujuan saringan kesihatan tahanan.


Pembelaan Zahid Diputuskan Mahkamah 24 Januari

0

(Ahmad Zahid Hamidi akan dibebaskan atau diperintahkan membela diri / sumber : kosmo)

SELASA, 7 DISEMBER
 – Sementara itu dalam perkembangan lain, Mahkamah Tinggi Kuala Lumpur hari ini menetapkan Tarikh pada 24 Januari ini bagi memutuskan Ahmad Zahid Hamidi akan dibebaskan atau diperintahkan membela diri.

Zahid Hamidi 69 tahun, didakwa atas 47 pertuduhan iaitu 12 pertuduhan pecah amanah, lapan pertuduhan rasuah dan 27 pertuduhan pengubahan wang haram melibatkan dana Yayasan Akalbudi.

Hakim Mahkamah tinggi, Collin Lawrence Sequerah menetapkan Tarikh itu bagi mendengar penghujahan kedua-dua pihak di kes akhir pendakwaan.

Artikel berkaitan

Agong, Putera Mahkota Abu Dhabi berkenan lawat LIMA’23

Lima gabungan parti politik meterai perjanjian

Rasuah : Dua agensi KDN disiasat – Anwar

Saifuddin tidak boleh sewenangnya guna kuasa budi bicara menteri – Peguam

Polis Maut disyaki tembak diri sendiri

Proses mendengar hujahan berlangsung selama 24 hari bermula 6 september lalu.

Pasukan pendakwaan berkenaan diketuai Timbalan Pendakwa Raya Raja Rozela Raja Toran, manakala pembelaan terdiri daripada peguam Hisyam Teh Poh Teik dan Hamidi Mohd Noh.


Penamaan Calon PRN Sarawak

0

(Hari penamaan calon Sarawak, PRN ke-12 / sumber : Bernama)

SELASA, 7 DISEMBER
 – Hari ini berlangsung penamaan calon bagi Pilihan Raya PRN Sarawak Ke 12 yang mempertandingkan 82 kerusi Dewan Undangan Negeri.

Proses pencalonan berlangsung kira-kira jam 9 pagi dan berakhir jam 10 pagi semalam dengan 1,252 ribu 14 bakal pengundi berdaftar yang layak mengundi pada 18 Disember ini.

Buat pertama kali selepas keluar daripada Barisan Nasional BN , kerajaan Gabungan Parti Sarawak GPS bertanding bersama empat parti komponen lain iaitu Parti Pesaka Bumiputera Bersatu (PBB), Parti Rakyat Sarawak (PRS), Parti Rakyat Bersatu Sarawak (SUPP) dan Parti Progresif Demokratik (PDP).

Artikel berkaitan

UMNO Kubu Kuat Di Melaka

Fasa Peralihan Endemik Ditangguh

Menteri Kabinet Yang Bercuti Diarah Pulang Malaysia Segera

Tunggu saya akan jawab – Ahmad Zahid

Calon MUDA tarik diri bertanding kerusi DUN Repah

Pada PRN Sarawak ke-11, empat parti berkenaan berjaya menakluki 72 kerusi dan 2 kuasa dimenangi tanpa bertanding di Bukit Kota dan Bukit Sari.

Berdasarkan penamaan calon hari ini, Jumlah calon bertanding kali ini melebihi rekod 229 pada tahun 2016.

Ini meliputi DAP, PKR, Parti Sarawak Bersatu (PSB), Parti Bumi Kenyalang (PBK), Parti Aspirasi Rakyat Sarawak (Aspirasi), Parti Bangsa Dayak Sarawak Baru (PBDSB) dan Pas.

Ketua Menteri Sarawak, Tan Sri Abang Johari Tun Openg akan bertanding di Gedong buat pertama kalinya selepas menyandang kerusi DUN Satok selama 9 penggal.

Abang Jo yang memegang kerusi Satok selama 40 tahun melepaskan genggamannya dan meninggalkan Satok dan memberi laluan kepada Timbalan Pengerusi PBB Satok, Datuk Ibrahim Baki.

Sementara itu, Presiden Parti Rakyat Bersatu Sarawak (SUPP), Datuk Seri Dr Sim Kui Hian akan ditentang Ahli Parlimen Bandar Kuching daripada DAP, Dr Kelvin Yii Lee Wuen di kerusi DUN Batu Kawah,

Dr Sim yang akan mempertahankan kerusi DUN Batu Kawah itu dilihat memasuki pusat penamaan calon tepat jam 9 pagi, sementara Dr Yii pula masuk ke pusat penamaan calon pada pukul 9.04 pagi.

Di Dewan undangan negeri – Bukit Sari, timbalan Ketua Menteri Sarawak Datuk Amar Awang Tengah Ali Hasan berhadapan dengan calon dari Parti Bumi Kenyalang (PBK) dan Parti Sarawak Bersatu (PSB) dalam saingan tiga penjuru.

Awang Tengah, yang merupakan calon Gabungan Parti Sarawak (GPS) akan dicabar oleh Riyah Basrah dari PBK dan Alias Mail dari PSB.

Di kerusi DUN tanjung datu, satu legasi bakal dilakar apabila penyandang DUN Tanjung Datu, mempertaruhkan anak bekas Ketua Menteri, Allahyarham Tan Sri Adenan Satem,

Azizul Annuar Adenan ditandingi secara empat penjuru di antara GPS, Parti Bumi Kenyalang (PBK), Parti Sarawak Bersatu dan Bebas. Sementara itu di blok pembangkang pula,

Timbalan Menteri Tenaga dan Sumber Asli, Datuk Ali Biju bertanding sebagai calon Bebas di kerusi Dewan Undangan Negeri (DUN) Krian.

Beliau yang juga penyandang kerusi itu, berdepan saingan empat penjuru daripada Musa Dinggat (PSB), Danny Kuan (PBK) san Friday Belik (GPS).

Ali, wakil tunggal Parti Pribumi Bersatu Malaysia (BERSATU) di Dewan Undangan Negeri (DUN) Sarawak sebelum ini.

Beliau memenangi DUN Krian ketika bersama PKR pada 2011 dan 2016. Sebelum bertanding dibawah tiket BEBAS dalam PRN Ke-12 kali ini

Bagi Parti Sarawak Bersatu (PSB) Presidennya, Datuk Seri Wong Soon Koh bertanding bagi merebut kerusi DUN Bawang Assan. DUN N53 Bawang Assan akan menyaksikan pertembungan lima penjuru selain PSB dan SUPP, iaitu calon dari Parti Bumi Kenyalang (PBK), Michelle Ling Shyan; calon Parti Tindakan Demokratik Rakyat (DAP), Amy Lau Bik Yeing; dan seorang calon bebas, Ricky Enteri.


Pendakwa Raya Fail Afidavit Bukti Baharu Tiada Kaitan Elemen Kes Jenayah Rasuah Najib

0

(Dato Sri Najib Razak / sumber : theedgemarkets)

SELASA, 7 DISEMBER
 – Permohonan bukti baharu yang akan diperdengar di Mahkamah Rayuan esok bukan satu perkara baru di dalam perundangan negara.

Menurut Peguam Hanif Khatri Abdullah, dalam jurnal kes negara terdapat banyak kes lain yang membuat permohonan sedemikian cuma tidak banyak dilaporkan di media.

Dalam perkembangan lain kata beliau, pihak pendakwa raya pada hari berpendapat keterangan bukti baharu yang akan dibawa dalam kes bekas perdana menteri itu adalah tiada kaitan dengan kes jenayah yang sedang berjalan.

Artikel berkaitan

Sabitan Najib Bersalah Kes SRC Kekal, Aibkan Negara

BN GABUNG PH, DONG ZONG TERUS BERANI DESAK IKTIRAF UEC

Suntik Dana Anak Muda Hasil Seni Bermutu, Cukuplah Karya Berkiblat Barat

Anwar ketuai kerajaan PH, bukan Kerajaan Perpaduan – Gerakan

Mungkin ada rakyat Malaysia jadi tali barut – Azalina

Sehubungan itu pada esok mahkamah akan mendengar hujah kedua-dua pihak sama ada keterangan baharu itu perlu untuk menampilkan rayuan.

Jika keterangan itu tidak wujud, kaitan dengan isu pertuduhan atau tidak memenuhi elemen Mahkamah Rayuan boleh menolak.

Sekiranya permohanan Najib dibenarkan atau tidak maka ia akan terdapat beberapa prosedur untuk kes rayuan itu ditangguhkan.


Pengalaman BBQ Pasti Menyeronokkan di Sunway Lagoon

1

Foto: Ehsan Sunway Lagoon

Oleh: Haffiz Aziz

Selasa , 7 Disember 2021 : Tenang dan mendamaikan. Pemandangan dihiasi panorama lampu lampu neon dan rekabentuk bangunan menjadi tarikan utama untuk menjamu selera  di Sunway Lagoon.

Ho Ho Hot BBQ yang berlansung dari 3 Disember 2021 hingga 2 Januari 2022 (Jumaat – Ahad) pastinya menjanjikan BBQ bertaraf 5 bintang disediakan.

FOTO: SUNWAY LAGOON

Sejak ia dilancarkan pada minggu pertama, sebanyak 150 pax telah terjual dalam satu hari.

Wakil kepada kepada pengurusan Sunway Lagoon berkata, pengunjung yang datang kesini, bukan sahaja dapat makanan makanan yang dipanggang sendiri malah mereka akan menikmati keindahan panoram malam yang dihiasi dengan lampu lampu neon bersempena dengan kedatang tahun 2022.

“Makanan yang kami sediakan berbaloi dengan harga yang ditawarkan dengan hanya RM150 untuk dua orang. Dimana makanan kami melebihi 7 jenis” ujar Pengurusan Sunway Lagoon.

Bagi yang berkelapangan pada cuti hujung minggu, inilah masanya untuk membawa ahli keluarga untuk menikmati makan malam bersama.

Untuk anda yang ingin membuat tempahan, dosyorkan untuk menempah 24 jam sebelum. layari laman web
www.sunwaylagoon.com.my


Perbicaraan SRC Diteruskan Dalam Talian

0

(Datuk Seri Najib Tun Razak, foto hiasan )

SELASA, 7 DISEMBER
 – Mahkamah rayuan mengarahkan kes rayuan SRC International diteruskan secara dalam talian pada jam 12.30 tengah hari tadi atau bekas Perdana Menteri, Datuk Seri Najib Razak akan dikenakan waran tangkap.

Hakim Mahkamah Rayuan Datuk Abdul Karim Abdul Jalil, yang mengetuai panel tiga hakim bersama Datuk Has Zanah Mehat dan Datuk Vazeer Alam Mydin Meera, juga berkata keputusan rayuan Najib terhadap sabitan kesalahannya juga akan diteruskan esok.

Peguam utama Najib, Tan Sri Muhammad Shafee Abdullah malam tadi, mengemukakan permohonan untuk menangguhkan perbicaraan bagi kes SRC International selepas salah seorang peguamnya didapati positif COVID-19.

Artikel berkaitan

SPRM tidak temui salah laku dalam kontrak RM399 juta – Petronas

KPKM akan teliti masalah lambakan sayuran di Tanah Tinggi Lojing

Tayangan filem `Pulau’ perlu diharamkan walau babak lucah dipotong

Bangunkan rakyat bermentaliti kelas pertama – Raja Muda Perlis

Kerana Musang King – jangan aniaya Orang Asli, bincang sebelum halau

Justeru, pasukan pembelaan Najib sebelum ini memohon penangguhan pendengaran mereka untuk mengemukakan bukti baharu dalam kes rayuan SRC International Sdn Bhd yang dijadualkan didengar pada Selasa.

Peguam utama dalam pasukan itu, Muhammad Shafee memaklumkan mahkamah melalui surat, yang didedahkan kepada media lewat malam tadi, bahawa salah seorang peguamnya didapati positif COVID-19 manakala yang lain telah menjadi kontak rapat.

Mahkamah Rayuan sepatutnya mendengar permohonan yang difailkan oleh Najib pada 1 Disember lalu di mana Ahli Parlimen Pekan itu meminta Mahkamah Rayuan membenarkan dan mengarahkan bukti lisan Ketua Pesuruhjaya Suruhanjaya Pencegahan Rasuah Malaysia SPRM, Datuk Seri Azam Baki antara lain untuk diambil bagi tujuan rayuan Najib.

Dalam pada itu, Mahkamah Rayuan pagi tadi turut memberi peringatan tegas terhahap Najib bahawa mahkamah bukan kedai kopi.

Demikian reaksi mahkamah mengenai ketidakhadiran Najib pada prosiding jenayah hari ini kerana didakwa mempunyai kontak rapat dengan individu positif COVID-19.


Proses Penamaan Calon Berjalan Lancar

0

(Proses hari penamaan calon Sarawak berjalan lancar / sumber : kosmo)

SELASA, 7 DISEMBER
 – Pilihan Raya Negeri (PRN) Sarawak ke-12 yang bermula hari ini dengan proses penamaan calon menyaksikan sebanyak 45 orang atau 12.9 peratus daripada keseluruhan 349 calon adalah wanita.

Pelbagai spekulasi dan andaian dibuat sepanjang Proses Penamaan Calon pagi tadi. Tidak terlepas ialah Ketua Menteri Sarawak, Dato Seri Abang Johari Tun Abang Haji Openg yang beralih dari Kerusi DUN Satok ke Kerusi DUN Gedong.

Bagi mendapatkan penjelasan dengan lebih lanjut mengenai sesi Penamaan Calon pagi semalam ditalian iaitu, Pemerhati Politik, Dr Jeniri Amir.

Artikel berkaitan

Keputusan Rayuan Kes Rasuah Abdul Azeez Ditangguhkan

Malaysia Airlines lancar kajian minta pandangan orang ramai mengenai pakaian seragam kru

Cadangan KWSP sebagai cagaran pinjaman tidak wajar – Kesatuan Pekerja

Cari jalan pendekkan kes mahkamah syariah, elak mangsa dizalimi

Varian Baharu Panjangkan Jangka Masa Pandemik

1. Selesai sahaja sesi penamaan calon pagi tadi, kita dapat lihat ada kerusi bertanding empat penjuru, pada pandangan Doktor bagaimana rakyat memilih calon dengan hampir semua partin dicalonkan dari parti tempatan?

2. Dalam PRN Ke-12 ini buat pertama kalinya Gabungan Parti Sarawak (GPS) bertanding, jika sebelum ini mereka bertanding dibawah tiket Barisan Nasional. Adakah GPS mampu untuk berdiri sama seperti sewaktu mereka bersama BN.

3. Kita maklum, Ketua Menteri Sarawak , Abg Johari sebelum ini 4 dekat bertanding di DUN Satok. Dan PRN kali ini , beliau telah beralih arah dengan bertanding di Kerusi DUN Gedong. Pada pandangan Doktor, apa yang berlaku sebenarnya, adakah Abg Jo sudah tidak selamat di Kerusi Satok atau macamana Doktor?

SILA TONTON DI
SINI


2 Marsyal Termasuk ‘Datuk’ Serah Diri

0

(tangkapan video tular, sumber : FB IPD Port Dickson)

RABU, 8 DISEMBER
 – Dua lelaki yang dipercayai dirakam terbabit dalam aksi lagak marsyal di jalan awam sudah hadir ke Balai Trafik Port Dickson, semalam.

Ketua Polis Daerah Port Dickson Superintendan Aidi Sham Mohamed berkata, kedua lelaki berusia 45 dan 49 tahun itu hadir pada pada 12.45 tengah hari dan 2.30 petang untuk memberi keterangan berkaitan video tular di media sosial.

Memetik laporan Harian Metro, Aidi berkata, kedua-dua lelaki termasuk seorang daripadanya bergelar Datuk hadir ke Balai Trafik sejurus mengetahui aksi mereka dirakam dan tular di media sosial.

Artikel berkaitan

MEDAC sasar 10 peratus masjid di seluruh negara tubuh koperasi tahun depan

Seorang Jemaah Umrah Dari Melaka Dijangkiti Omicron

Ismail Sabri pernah tolak kenderaan kalis peluru

Polis Umum Pengurangan Saman Sehingga 80%

KPM umum sekolah cuti khas Aidilfitri pada 19 April

Polis menahan kedua-dua lelaki yang juga ahli perniagaan dan ejen insurans itu

Dalam pada itu, polis turut menahan dua motosikal berkuasa tinggi dan beberapa barangan yang digunakan kedua-dua marshal berkenaan seperti yang dirakam.

Siasatan lanjut sedang dijalankan secara menyeluruh termasuk jika wujud kesalahan lain.


Hentikan Bersubahat Dalam Penjualan Arak – ISMA

0

(Presiden  Persatuan Peguam Syarie Malaysia Musa Awang / sumber : beritaharian)

RABU, 8 DISEMBER
 – Dalam pada itu beliau berkata mengikut perundangan, terdapat peruntukan bahawa orang Islam di negara ini dilindungi daripada melakukan tugas penjualan arak, tidak solat jumaat dan penjualan bahan tidak halal.

Bagaimanapun peruntukan itu berbeza, tertakluk kepada enakmen negeri masing-masing.

Sehubungan itu masyarakat diseru cakna dengan sekeliling dan peruntukan yang ada supaya  tidak bersubahat dalam penjualan arak.

Artikel berkaitan

PARTI PUTRA GUNA SIMBOL TANJAK MARTABAT MELAYU

Bazar raya Usrah Khadijah bantu golongan tidak berkemampuan

Penduduk Malaysia bertambah 2.1 peratus pada 2023

Hanya 6.3 peratus atau 2.1 juta rakyat ada ilmu asas pertahanan awam

Misteri bagasi hitam dirungkai – mayat dikerat tanpa kepala ditemukan

Malah ISMA juga berharap orang ramai bersama-sama bangkit untuk permit menjual arak di kedai serbaneka tidak diluluskan.

Bagi enakmen jenayah syariah selangor, 1995
ENAKMEN 9 seksyen 18 menyatakan
 pertama
Mana-mana orang yang, di mana-mana kedai atau tempat awam lain, minum apa-apa minuman yang memabukkan adalah melakukan suatu kesalahan dan apabila disabitkan boleh didenda tidak melebihi tiga ribu ringgit atau dipenjarakan selama tempoh tidak melebihi dua tahun atau kedua-duanya.

Presiden
Persatuan Peguam Syarie Malaysia
Musa Awang
 ketika dihubungi menyatakan tindakan boleh ambil menurut perkara kedua enakmen berkenaan Mana-mana orang yang membuat, menjual, menawarkan untuk jualan, mempamerkan untuk jualan, menyimpan atau membeli apa-apa minuman yang memabukkan adalah melakukan s
uatu kesalahan dan apabila disabitkan boleh didenda tidak melebihi lima ribu ringgit atau dipenjarakan selama tempoh tidak melebihi tiga tahun atau kedua-duanya.

Hasil tinjauan mendapati , mereka berkata “
…..
 Kita tidak biasa dengan hak pekerja….dalam undang-undang syariah negeri ada sebut…”

Tambahnya beliau faham mengenai tuntutan bekerja oleh orang Islam serta ada yang bimbang hilang pekerjaaan pada ketika sangat sukar mencari kerja pada waktu ini.

Bagaimanapun atas dasar keprihatinan dan ajaran Islam beliau berharap ada kesedaran dilakukan masyarakat peruntukan untuk melindungi orang-orang Islam untuk tidak bersubahat dalam penjualan arak.

Setiap ahli masyarakat , ..penguatkuasaan kita frontliner …suarakan jangan normalisasi voice out , sy dapat feedback ramai tak tahu ahli masyarakat harus cakna jgn berterusan dan majikan cadangkan berterus terang, dengan satf mereka.


“Jangan Buat Transaksi Itu, Jika Tidak Saya Buat Laporan Polis’’ – Bilal

0

(YDP ISMA Bangi bergambar dengan pekerja ketika menegur tindakan akan lakukan transaksi, foto hiasan / sumber : FB Bilal Jailani)

RABU, 8 DISEMBER
 – `Jangan buat transaksi itu – jika tidak saya akan buat laporan polis.

Demikian dinyatakan Yang Dipertua Ikatan Muslimin Malaysia (Isma) Cawangan Bangi, Bilal Jailani, kepada seorang juruwang yang sedang melakukan transaksi seorang pelanggan untuk membeli minuman keras di sebuah kedai serbaneka.

Bilal menyatakan di Selangor perbuatan menjual arak adalah satu jenayah syariah, dan sebagai seorang Islam beliau bertanggung jawab untuk mencegah perkara daripada berlaku.

(Coretan penulisan Bilal berhubung teguran kepada juruwang berkenaan transaksi arak / sumber : FB Bilal Jailani)

Melalui perkongsian beliau di Facebook, beliau berkata kejadian berlaku apabila  dia sedang beratur untuk membuat pembayaran dia menyedari kehadiran seorang warga asing yang menunggu giliran untuk membayar enam tin arak.

Bilal Jailani selaku Yang Dipertua ISMA Bangi berkata :

“Saya pun buat bayaran…saya bertanya kepada juruwang itu adakah dia menguruskan transaksi arak tersebut …..“Saya bagitahu dia, jika awak meneruskan transaksi itu, saya akan rakam dan membuat laporan polis’’

Beliau kemudian memberitahu kepada pelanggan warga asing bahwa adalah salah untuk juruwang terbabit meneruskan jualan kerana dia seorang wanita Islam.

“And then datanglah staff lain…apa kami boleh buat..’’

Selain itu, beliau memberitahu kepada mereka bahawa pihak majikan tidak boleh mengarahkan pekerja Islam melakukan sesuatu kerja yang bercanggah dengan undang-undang negara.

“Majikan tak boleh arahkan staff untuk…muslim tak boleh jual arak…… this non halal things ”

Dalam pada itu, beliau turut menjelaskan perkara itu kepada pengurus kedai agar transaksi tidak dijalankan dan mereka akan melaporkan perkara ini kepada pihak atasan untuk tindakan selanjutnya.

Saya bagitahu pada  warga….. saya bukan nak susahkan saya rasa respons yang diterima agak… peruntukan tu dah ada di setiap negeri.”


Melayu Islam Subahat Jual Arak?

0

(Sedutan tangkapan rakaman video di sebuah kedai yang menjual arak / sumber : TV Pertiwi)

RABU, 8 DISEMBER
 – Sesetengah pasar raya dan kedai runcit di negara ini juga menjual minuman keras selain barangan runcit dan barangan keperluan lain.

Secara sedar, ramai juga orang-orang Islam bekerja di premis berkenaan, dengan hasrat bekerja mencari rezeki.

Namun apakah mereka tahu hak-hak seorang Islam yang mencari rezeki di premis yang turut menjual minuman keras?

Artikel berkaitan

Husam Musa mula tugas Pengerusi SPNB berkuat kuasa 22 Mac

2 helikopter sedia ke lokasi banjir di Pantai Timur

Putra bantah himpunan desak kerajaan mansuh Sosma

Akhirnya Amerika Syarikat benarkan laungan azan 5 kali sehari

Pelantikan Izzah, sah undang-undang tapi salah dari sudut moral – Hassan Karim

TV PERTIWI melakukan tinjauan di beberapa pasar raya, yang cukup dikenali di negara ini dan mendapati rata-rata pekerja mereka ialah golongan remaja Melayu.

Bukan sahaja sebagai pembantu pasar raya mereka juga bertugas di bahagian juruwang yang pastinya terpaksa melakukan transaksi jual beli barangan termasuk arak.

Deretan minuman keras pelbagai jenama juga ditempatkan di peti sejuk berdekatan ruang membayar.

Satu perkara yang amat menyedihkan apabila setiap hari secara rawak anak Melayu beragama Islam perlu melakukan transaksi jual beli arak di kedai tempat mereka bekerja.


Najib Berjaya Tangguhkan Sabitan, Hukuman

0

(Permohonan Datuk Seri Najib Razak dibenarkan menangguh sabitan dan pelaksanaan hukuman penjara 12 tahun serta denda RM210 juta / sumber : yahoonewsmalaysia)

RABU, 8 DISEMBER
 – Mahkamah Rayuan membenarkan permohonan Datuk Seri Najib Razak untuk menangguhkan sabitan dan pelaksanaan hukuman penjara 12 tahun serta denda RM210 juta selepas menolak rayuannya untuk mengetepikan tujuh tuduhan penyelewengan dana SRC International Sdn Bhd.

Datuk Abdul Karim Abdul Jalil yang mengetuai panel tiga hakim membenarkan permohonan pihak pembelaan setelah mengekalkan hukuman yang dijatuhi Mahkamah Tinggi Kuala Lumpur sebelum ini untuk dirayu di Mahkamah Persekutuan

Panel tiga hakim Mahkamah Rayuan membenarkan permohonan bekas Perdana Menteri itu selepas mendengar hujahan kedua-dua pihak.

Artikel berkaitan

Dewan Rakyat lulus RUU Pemansuhan Hukuman Mati Mandatori 2023

Mohamad fokus siapkan kapal LCS secepat mungkin

Ahli UMNO mula pertikai tindakan Zahid, Anwar

Guna Akta ISA cegah rasuah dan penyelewengan – Ibrahim Ali

PM arah JPA bincang isu gaji penjawat awam dengan Cuepacs

Terdahulu, Timbalan Pendakwa Raya Datuk V Sithambaram membantah permohonan Najib untuk menangguhkan sabitan dengan berhujah bahawa sabitan tidak boleh ditangguhkan.

Bagaimanapun, peguam Tan Sri Muhammad Shafee berhujah, Seksyen 311 Kanun Acara Jenayah menyatakan bahawa perintah dan sabitan boleh dirayu, dengan itu boleh ditangguhkan.

Beliau berkata, jika anak guamnya tidak boleh menangguhkan sabitan, ia akan menjejaskan kedudukan beliau sebagai Ahli Parlimen.

Sementara itu, peguam Farhan Read berhujah, Najib tidak pernah disabitkan dengan mana-mana kesalahan jenayah dan beliau tidak pernah melanggar syarat jaminan.


Najib Didapati Bersalah, Hukuman Penjara 12 Tahun Kekal

0

(Bekas Perdana Menteri, Datuk Seri Najib Razak / sumber : benarnews)

RABU, 8 DISEMBER
 –  Mahkamah Rayuan hari ini mengekalkan sabitan bersalah terhadap bekas Perdana Menteri Datuk Seri Najib Razak atas tujuh pertuduhan membabitkan penyelewengan dana RM42 juta milik SRC International Sdn. Bhd.

Panel tiga hakim yang diketuai oleh Datuk Abdul Karim Abdul Jalil, bersidang bersama-sama Datuk Has Zanah Mehat dan Datuk Vazeer Alam Mydin Meera sebulat suara mengekalkan keputusan Mahkamah Tinggi Kuala Lumpur pada 28 Julai 2020 lalu.

Mahkamah turut mengekalkan hukuman penjara 12 tahun dan denda 210 juta ringgit yang dikenakan terhadap Najib sebelum ini atas alasan hukuman yang dikenakan adalah wajar.

Artikel berkaitan

Dakwaan Azam Baki, Cubaan Heret Institusi Diraja – PEMBELA

Tarik pelancong baik, tetapi jangan sampai ancam keselamatan negara

Keabsahan Sek Vernakular

Tiada Istilah Sambutan Hari Agama Sedunia

Shahrir akan fail saman sivil terhadap kerajaan

Tujuh pertuduhan yang dikenakan terhadap Najib membabitkan tiga pertuduhan pecah amanah jenayah, tiga pertuduhan pengubahan wang haram dan satu pertuduhan menyalahgunakan kuasa melibatkan dana syarikat itu.

Datuk Abdul Karim Abdul Jalil berkata :

“Beliau melantik pengarah lain dalam syarikat itu dan menandatangani surat pelantikan, maka disebabkan itu, semua pengarah mematuhi arahan Najib di mana tiada bukti menunjukkan bahawa mereka tidak mematuhi keputusan berkenaan,”

Ketika Prosiding keputusan yang dijalankan menerusi aplikasi zoom pada jam 9:30 pagi tadi, Abdul Karim berkata, mahkamah bersetuju dengan dapatan Mahkamah Tinggi bahawa perayu adalah pengarah bayangan SRC.

Dalam penghakiman yang dibacakan, mahkamah antara lain menyatakan keputusan Hakim Mahkamah Tinggi, Mohd. Nazlan Mohd. Ghazali adalah selamat dan tidak perlu diubah.

Najib yang hadir prosiding keputusan itu dilaporkan tenang tanpa sebarang reaksi sejurus keputusan dibacakan oleh Abdul Karim.

Sebelum ini Najib memohon untuk mengetepikan keputusan Mahkamah Tinggi Kuala Lumpur pada 28 Julai tahun lepas yang mendapati dia bersalah atas satu pertuduhan salah guna jawatan sebagai perdana menteri, tiga pertuduhan pecah amanah jenayah, dan tiga pertuduhan pengubahan wang haram melibatkan RM42 juta dana SRC.


Najib Gagal Masuk Bukti Baharu Kes Seleweng Dana SRC INTL

2

(Mahkamah Rayuan Persekutuan menolak permohonan bekas Perdana Menteri, Datuk Seri Najib Razak / sumber : benarnews)

RABU, 8 DISEMBER
 – Mahkamah Rayuan Persekutuan petang tadi menolak permohonan bekas Perdana Menteri, Datuk Seri Najib Razak, untuk memasukkan bukti dan keterangan baharu bagi dipertimbangkan dalam rayuan kes penyelewengan dana SRC International Sdn Bhd dihadapinya.

Panel tiga hakim yang dipengerusikan oleh Datuk Abdul Karim Abdul Jalil, bersidang bersama-sama Datuk Has Zanah Mehat dan Datuk Vazeer Alam Mydin Meera, memutuskan demikian selepas mendapati Najib gagal menunjukkan bukti itu adalah perlu dan tiada keadaan istimewa bagi membolehkan ia diterima oleh mahkamah.

Mahkamah rayuan juga bersedia untuk menyampaikan keputusan rayuan Najib dalam kes SRC International pada Rabu, esok secara maya.

Artikel berkaitan

Minyak masak botol juga ada subsidi RM5

Rosakkan harta sekolah, pelajar bakal jalani khidmat komuniti

Belanjawan 2023: Tiada GST tetapi barangan mewah akan dicukai

Tun Mahathir beri bayangan sertai PUTRA

349 Kertas Pencalonan Bagi 82 Kerusi Bertanding

Sementara itu pada prosiding tengah hari tadi, pasukan pembelaan Datuk Seri Najib Razak  memohon penangguhan pendengaran untukmengemukakan bukti baharu dalam kes rayuan SRC International Sdn Bhd yang dijadual didengar hari ini.

Ini susulan salah seorang pasukan pembelaan bekas Perdana Menteri itu dilaporkan dijangkiti COVID-19.

Peguam utama pasukan itu, Tan Sri Muhammad Shafee Abdullah memaklumkan mahkamah melalui surat, yang didedahkan kepada media lewat malam tadi, bahawa salah seorang peguamnya didapati positif COVID-19 manakala yang lain telah menjadi kontak rapat.

Seorang pegawai mahkamah berkata, perbicaraan pagi ini bagaimanpaun diperintahkan diteruskan secara hibrid di mana panel hakim dan pihak pendakwaan akan berada di mahkamah terbuka manakala pasukan pembelaan akan mengambil bahagian melalui aplikasi Zoom.

Mahkamah Rayuan sepatutnya mendengar permohonan yang difailkan oleh Najib pada 1 Dis lalu, di mana Ahli Parlimen Pekan itu meminta mahkamah rayuan membenarkan dan mengarahkan bukti viva voce (bukti lisan) Ketua Pesuruhjaya Suruhanjaya Pencegahan Rasuah Malaysia (SPRM) Datuk Seri Azam Baki, antara lain, untuk diambil bagi tujuan rayuan Najib.

Bukti baharu itu yang didakwa Najib, antaranya membabitkan pembabitan bekas Gabenor Bank Negara, Tan Sri Zeti Akhtar Aziz yang dikatakan bersekongkol dengan Jho Low atau Low Taek Jho bagi memudahkan ahli perniagaan dalam buruan itu menyeleweng dana 1Malaysia Development Berhad (1MDB) dan anak syarikatnya SRC International.

Najib membuat rayuan terhadap sabitan salah dan hukuman penjara 12 tahun serta denda RM210 juta atas tujuh kesalahan penyelewengan dana RM42 juta milik SRC yang telah diputuskan oleh Mahkamah Tinggi, pada 28 Julai 2020.


Perdana Menteri Pertama Didakwa Dan Disabitkan Di Mahkamah

0

(Datuk Seri Najib Razak / sumber : theleadersonline)

RABU, 8 DISEMBER
 – PUTRAJAYA –
Mahkamah rayuan hari ini mengekalkan sabitan bersalah terhadap bekas Perdana Menteri Datuk Seri Najib Razak atas tujuh pertuduhan membabitkan penyelewengan dana RM42 juta milik SRC International Sendirian Berhad.

Mahkamah turut mengekalkan hukuman penjara 12 tahun dan denda RM210 juta yang dikenakan terhadap Najib sebelum ini atas alasan hukuman yang dikenakan adalah wajar. Berikut adalah kronologi kes :

3 Julai 2018

Pada 3 Julai 2018, Najib ditahan Pasukan Petugas Khas 1MDB, di kediamannya di Jalan Langgak Duta, sekitar jam 3 petang dan dibawa ke Ibu Pejabat Suruhanjaya Pencegahan Rasuah Malaysia (SPRM) di Putrajaya.

Artikel berkaitan

Rundingan agihan kerusi PH, UMNO paling senang – Saifuddin

Polis siasat isu kalimah Allah dibangkitkan dalam kempen

Fahmi nafi halang Ridhuan Tee muncul di televisyen

‘Timah’ sandiwara politik: MCA jangan cuba guris perasaan umat Islam

Empat lokasi pantai di Pulau Pangkor dikesan terhakis teruk

4 Julai 2018

Keesokannya Najib didakwa di Mahkamah Sesyen Kuala Lumpur, atas tiga tuduhan pecah amanah dan satu tuduhan menyalahgunakan kuasa membabitkan dana RM42 juta SRC International Sdn Bhd.

8 Ogos 2018

Pada tarikah ini Najib didakwa lagi di mahkamah yang sama dengan tiga tuduhan pengubahan wang haram membabitkan jumlah dan dari dana sama.

10 Ogos 2018

Dua hari kemudian Mahkamah Tinggi Kuala Lumpur menetapkan 33 hari bermula 12 Februari 2019 bagi perbicaraan tujuh tuduhan terbabit.

Mahkamah Tinggi menolak permohonan Najib untuk mendapatkan perintah larangan supaya media dan orang awam tidak membicarakan mengenai merit kesnya.

13 Ogos 2018

PAda 13 Ogos 2018, Najib memfailkan rayuan di Mahkamah Rayuan berhubung keputusan Mahkamah Tinggi menolak untuk mengeluarkan perintah melarang media dan orang awam daripada menerbitkan kenyataan berhubung merit kesnya.

26 November 2018

Pasukan pembelaan memfailkan permohonan supaya Datuk Sulaiman Abdullah mengemukakan surat kebenaran pelantikan beliau sebagai ketua pendakwaan dalam kes Najib.

18 Disember 2018

Mahkamah Tinggi sama menolak permohonan Najib berhubung surat pelantikan itu.

15 Januari 2019

Najib menerusi firma guamannya Messrs Shafee and Co telah menulis surat kepada Mahkamah Tinggi memohon agar perbicaraan yang dijadualkan pada 12 Februari dilapangkan sementara menunggu tiga rayuan interlokutorinya di Mahkamah Rayuan.

17 Januari 2019

Jabatan Peguam Negara membantah permohonan pihak pembelaan untuk menangguhkan perbicaraan.

8 Februari 2019

Najib memfailkan permohonan penangguhan perbicaraan kes SRC.

11 Februari 2019

Mahkamah Rayuan membenarkan permohonan Najib untuk tangguh perbicaraan kes.

21 Mac 2019

Mahkamah Rayuan menolak tiga daripada empat rayuan interlokutori Najib, benarkan permohonan tangguhkan bicara.

27 Mac 2019

Mahkamah Persekutuan mengenepikan keputusan Mahkamah Rayuan yang membenarkan Najib menangguhkan perbicaraan.

28 Mac 2019

Mahkamah Tinggi menetapkan perbicaraan kes pada 3 April.

3 April 2019

Perbicaraan bermula selama 58 hari.

11 November 2019

Mahkamah Tinggi memerintahkan Najib membela diri terhadap semua tuduhan itu.

3 Disember 2019

Najib membela diri dan 18 saksi pembelaan dipanggil memberi keterangan, prosiding selama 33 hari.

11 Mac 2020

Pembelaan menutup kes.

1 Jun 2020

Hujahan di akhir kes pembelaan selama 5 hari.

5 Jun 2020

Mahkamah Tinggi menetapkan 28 Julai bagi keputusan.

28 Julai 2020

Pada tarikh ini Mahkamah Tinggi mendapati `Najib bersalah ke atas semua pertuduhan dan memerintahkan menjalani hukuman penjara 10 tahun bagi setiap tuduhan pecah amanah dan pengubahan wang haram serta penjara 12 tahun dan denda RM210 juta atau penjara lima tahun bagi tuduhan menyalahgunakan kedudukan.’

30 Julai 2020

Najib kemudian memfailkan tiga notis rayuan untuk mengetepikan sabitan hukuman penjara 12 tahun yang berjalan serentak dan denda RM210 juta atas kesemua pertuduhan.

2 Disember 2020

Najib mengemukakan 307 alasan dalam petisyen rayuan terhadap sabitan dan hukuman penjara kes itu.

23 Januari 2021

Hakim Mahkamah Tinggi Mohd. Nazlan Mohd Ghazali yang sebelum ini mendengar kes dan menjatuhkan hukuman terhadap Najib dalam kes SRC dipindahkan ke Mahkamah Sivil bermula Mac.

5 April 2021

Prosiding rayuan bermula.

18 Mei 2021

Prosiding rayuan kes penyelewengan dana SRC selesai selepas 15 hari perbicaraan berlangsung.

23 November 2021

Mahkamah Rayuan menetapkan 8 Disember untuk keputusan rayuan kes.

24 November 2021

Pasukan peguam Najib yang diketuai peguam Tan Sri Muhammad Shafee Abdullah memohon penangguhan tarikh keputusan kerana bekas Perdana Menteri itu perlu menjalani kuarantin di rumah sekembalinya dari Singapura.

24 November 2021

Mahkamah Rayuan menolak permohonan Najib untuk menangguhkan tarikh keputusan kes.

3 Disember 2021

Permohonan Najib untuk membenarkan bukti baru dikemukakan dalam rayuannya terhadap sabitan dan hukuman kes akan didengar sehari sebelum Mahkamah Rayuan menyampaikan keputusannya.

7 Disember 2021

Mahkamah Rayuan mendengar permohonan Najib untuk mengemukakan bukti baharu dalam rayuannya.

8 Disember 2021

Mahkamah Rayuan menetapkan sabitan dan hukuman Najib kekal. Najib bincang pasukan Peguambela rayu ke Mahkamah Persekutuan.


Pesakit COVID-19 Di PKRC Kelantan Masih Tinggi

0

(Foto hiasan / sumber : utusan)

RABU, 8 DISEMBER
 – Pusat Kuarantin dan Rawatan Covid-19 Berisiko Rendah (PKRC) di Kelantan masih merekodkan jumlah kemasukan pesakit Covid-19  yang tinggi iaitu lingkungan 100 hngga 200 orang sehari

Menurut Pengarah PKRC Kelantan, Dr Mohd Zurairie Mohd Zubir, ia melibatkan sembilan buah PKRC yang masih beroperasi di seluruh negeri ini.

DR Mohd Zurairie Mohd Zubir sebagai Pengarah Pusat Kuarantin dan Rawatan Covid-19 Berisiko Rendah (PKRC) Kelantan berkata :

Artikel berkaitan

Polis Ikut Akta, KPN Jawab Kecaman Najib Dapat Pengiring

Tiada dalam senarai giliran punca jemaah haji B40, M40 bayar kos penuh

Kestabilan politik dorong pelabur Arab Saudi ke Malaysia

Bukan masa sesuai perkenalkan semula GST

Gerakan Tanah Air tiada kerjasama dengan mana-mana parti untuk PRN

“Kita masih tidak melonggarkan syarat untuk mereka yang dikuarantinkan di rumah, tetapi kita akui masih ada yang tidak mahu duduk di PKRC sedangkan keadaan mereka perlu di kuarantin di PKRC,”

Memetik laporan Sinar Harian, Doktor Zurairie berkata seramai 200 hingga 300 pesakit sedang menjalani Pengawasan dan Pemerhatian di Rumah HSO, namun perlu mematuhi syarat dan kriteria yang telah ditetapkan.

Bagaimanapun katanya, tiada kelonggaran terhadap syarat untuk mereka menjalani kuarantinkan di rumah.

Ujar beliau,  kenyakan mereka memberi alasan sudah mendapat dua dos, tiada simptom dan sebagainya.

Beliau turut memberitahu, sehingga kini, seramai 650 pesakit ditempatkan di seluruh PKRC di negeri ini dengan majoritinya adalah daripada pesakit kategori satu dan dua.